ಪೆಂಗ್ವಿನ್

**ಪೆಂಗ್ವಿನ್‌‌ಗಳು**  (ಗಣ **ಸ್ಫೆನಿಸಿಫೋರ್ಮ್ಸ್‌‌**, ವಂಶ **ಸ್ಫೆನಿಸಿಡೇ** ) ದಕ್ಷಿಣಾರ್ಧ ಗೋಳದಲ್ಲಿ, ಅದರಲ್ಲೂ ವಿಶೇಷವಾಗಿ ಅಂಟಾರ್ಟಿಕಾದಲ್ಲಿ ಹೆಚ್ಚೂಕಮ್ಮಿ ಪ್ರತ್ಯೇಕವಾಗಿ ಜೀವಿಸುತ್ತಿರುವ ಜಲಜೀವಿ, ಹಾರಲಾರದ ಪಕ್ಷಿಗಳ ಒಂದು ಗುಂಪಾಗಿದೆ. ನೀರಿನಲ್ಲಿನ ಜೀವನಕ್ಕೆ ಸಂಬಂಧಿಸಿದಂತೆ ಹೆಚ್ಚಿನ ರೀತಿಯಲ್ಲಿ ಹೊಂದಿಕೊಂಡಿರುವ ಪೆಂಗ್ವಿನ್‌‌ಗಳು, ವಿರುದ್ಧಛಾಯೆಯ ಕಪ್ಪು ಮತ್ತು ಬಿಳಿ ಪುಕ್ಕಗಳನ್ನು ಹೊಂದಿರುತ್ತವೆ, ಮತ್ತು ಅವುಗಳ ರೆಕ್ಕೆಗಳು ಈಜುಗೈಗಳಾಗಿ ಮಾರ್ಪಟ್ಟಿವೆ. ಬಹುಪಾಲು ಪೆಂಗ್ವಿನ್‌‌ಗಳು ಪುಟ್ಟ ಕಡಲಕಳೆ ಚಿಪ್ಪುಜೀವಿಗಳು, ಮೀನು, ಸ್ಕ್ವಿಡ್‌, ಮತ್ತು ನೀರೊಳಗೆ ಈಜುವಾಗ ಹಿಡಿದ ಕಡಲಜೀವದ ಇತರ ಸ್ವರೂಪಗಳನ್ನು ತಿನ್ನುತ್ತವೆ. ಅವು ತಮ್ಮ ಜೀವಿತಾವಧಿಯ ಸುಮಾರು ಅರ್ಧಭಾಗವನ್ನು ಭೂಮಿಯ ಮೇಲೆ ಕಳೆದರೆ, ಉಳಿದರ್ಧ ಭಾಗವನ್ನು ಮಹಾಸಾಗರಗಳಲ್ಲಿ ಕಳೆಯುತ್ತವೆ.

ಎಲ್ಲಾ ಪೆಂಗ್ವಿನ್‌‌ ಜಾತಿಗಳೂ ಸಹ ದಕ್ಷಿಣಾರ್ಧ ಗೋಳದ ಸ್ಥಳೀಯ ಪ್ರಾಣಿಗಳಾಗಿದ್ದರೂ ಸಹ, ಅಂಟಾರ್ಟಿಕಾದಂಥ ಕೇವಲ ತಂಪಾದ ಹವಾಮಾನಗಳಲ್ಲಿ ಮಾತ್ರವೇ ಅವು ಕಾಣಿಸಿಕೊಳ್ಳುವುದಿಲ್ಲ. ವಾಸ್ತವವಾಗಿ ಹೇಳಬೇಕೆಂದರೆ, ಕೇವಲ ಕೆಲವೇ ಪೆಂಗ್ವಿನ್‌ ಜಾತಿಗಳು ತುಂಬಾ ದೂರದ ದಕ್ಷಿಣಭಾಗದಲ್ಲಿ ಕಾಣಿಸಿಕೊಳ್ಳುತ್ತವೆ. ಹಲವಾರು ಜಾತಿಗಳು ಸಮಶೀತೋಷ್ಣ ವಲಯದಲ್ಲಿ ಕಂಡುಬರುತ್ತವೆ, ಮತ್ತು ಗ್ಯಾಲಪಗೋಸ್‌ ಪೆಂಗ್ವಿನ್‌‌ ಎಂಬ ಒಂದು ಜಾತಿಯು ಸಮಭಾಜಕ ವೃತ್ತದ ಸಮೀಪ ವಾಸಿಸುತ್ತದೆ.

ಸಾಮ್ರಾಟ ಪೆಂಗ್ವಿನ್‌‌ಗಳು (*ಆಪ್ಟೆನೋಡೈಟ್ಸ್‌ ಫಾರ್ಸ್ಟೆರಿ* ) ಅತ್ಯಂತ ದೊಡ್ಡ ಜೀವಂತ ಜಾತಿಗಳಾಗಿವೆ: ವಯಸ್ಕ ಪೆಂಗ್ವಿನ್‌ಗಳು ಸರಾಸರಿಯಾಗಿ ಸುಮಾರು 1.1 ಮೀ.ನಷ್ಟು (3 ಅಡಿ 7 ಇಂಚು) ಎತ್ತರವಿರುತ್ತವೆ ಮತ್ತು 35 ಕೆ.ಜಿ. (75 ಪೌಂಡು) ಅಥವಾ ಅದಕ್ಕಿಂತ ಹೆಚ್ಚಿಗೆ ತೂಗುತ್ತವೆ. ಪುಟ್ಟ ನೀಲಿ ಪೆಂಗ್ವಿನ್‌‌‌‌ಗಳು (*ಯೂಡಿಪ್ಟುಲಾ ಮೈನರ್‌* ) ಅತ್ಯಂತ ಚಿಕ್ಕದಾದ ಪೆಂಗ್ವಿನ್‌‌ ಜಾತಿಗಳಾಗಿದ್ದು, ಇವು ಪುಟಾಣಿ ಪೆಂಗ್ವಿನ್ ಎಂದೂ ಕರೆಸಿಕೊಳ್ಳುತ್ತವೆ. ಇವು ಸುಮಾರು 40 ಸೆಂ.ಮೀ.ಯಷ್ಟು ಎತ್ತರವಿದ್ದು (16 ಇಂಚು) 1 ಕೆ.ಜಿ.ಯಷ್ಟು (2.2 ಪೌಂಡು) ತೂಗುತ್ತವೆ. ಉಪಲಬ್ಧ ಪೆಂಗ್ವಿನ್‌‌ಗಳ ಪೈಕಿ, ದೊಡ್ಡದಾದ ಪೆಂಗ್ವಿನ್‌‌ಗಳು ತಂಪಾಗಿರುವ ಪ್ರದೇಶಗಳಲ್ಲಿ ವಾಸಿಸಿದರೆ, ಚಿಕ್ಕಗಾತ್ರದ ಪೆಂಗ್ವಿನ್‌‌ಗಳು ಸಾಮಾನ್ಯವಾಗಿ ಸಮಶೀತೋಷ್ಣದ ಅಥವಾ ಕೆಲವೊಮ್ಮೆ ಉಷ್ಣವಲಯದ ಹವಾಮಾನಗಳಲ್ಲೂ ಕಂಡುಬರುತ್ತವೆ (*ಇದನ್ನೂ ನೋಡಿ* : ಬರ್ಗ್‌ಮನ್‌ನ ನಿಯಮ). ಕೆಲವೊಂದು ಇತಿಹಾಸಪೂರ್ವದ ಜಾತಿಗಳು ಅಗಾಧ ಗಾತ್ರಗಳನ್ನು ತಳೆದು ಓರ್ವ ವಯಸ್ಕ ಮಾನವನಷ್ಟೇ ಎತ್ತರ ಅಥವಾ ತೂಕವನ್ನು ಹೊಂದಿದ್ದವು (ಹೆಚ್ಚಿನ ಮಾಹಿತಿಗೆ ಕೆಳಗೆ ನೋಡಿ). ಇವು ಅಂಟಾರ್ಕ್ಟಿಕ್‌ ಪ್ರದೇಶಗಳಿಗಷ್ಟೇ ಸೀಮಿತವಾಗಿರಲಿಲ್ಲ; ಅದಕ್ಕೆ ಪ್ರತಿಯಾಗಿ, ಉಪ-ಅಂಟಾರ್ಕ್ಟಿಕ್‌ ಪ್ರದೇಶಗಳು ಹೆಚ್ಚಿನ ಪ್ರಮಾಣದ ವೈವಿಧ್ಯತೆಗೆ ಆಶ್ರಯ ನೀಡಿದವು, ಮತ್ತು ಸಮಭಾಜಕ ವೃತ್ತದ ದಕ್ಷಿಣಕ್ಕೆ ಸಂಪೂರ್ಣವಾಗಿ 2,000 ಕಿ.ಮೀ.ಗಳಷ್ಟಿರದ, ಇಂದಿನ ಹವಾಮಾನಕ್ಕಿಂತ ಖಚಿತವಾಗಿ ಬೆಚ್ಚಗಿರುವ ಹವಾಮಾನವೊಂದರಲ್ಲಿನ ಪ್ರದೇಶವೊಂದರಲ್ಲಿ ಕನಿಷ್ಟಪಕ್ಷ ಒಂದು ದೈತ್ಯ ಪೆಂಗ್ವಿನ್‌‌ ಕಂಡುಬಂತು.

## ನಿಷ್ಪತ್ತಿ 
"ಪೆಂಗ್ವಿನ್‌‌" ಎಂಬ ಪದದ ನಿಷ್ಪತ್ತಿಯು ಅತೀವವಾಗಿ ವಿವಾದಾತ್ಮಕವಾಗಿದೆ. ಇಂಗ್ಲಿಷ್‌ ಪದವು ಕಣ್ಣಿಗೆ ಕಾಣುವಂತೆ ಫ್ರೆಂಚ್‌‌‌‌ನದಾಗಲೀ, ಬ್ರೆಟನ್‌‌‌ನದಾಗಲೀ ಅಥವಾ ಸ್ಪ್ಯಾನಿಷ್‌‌‌‌ನದಾಗಲೀ (ಎರಡೂ ಸಹ  ಫ್ರೆಂಚ್‌ ಪದವಾದ *ಪಿಂಗೌಯಿನ್‌*  "ಕಡಲಬಾತು" ಎಂಬುದಕ್ಕೆ ಸೇರಿದ್ದೆನ್ನುತ್ತವೆ) ಮೂಲವನ್ನು ಹೊಂದಿಲ್ಲ; ಆದರೆ ಇಂಗ್ಲಿಷ್‌ ಅಥವಾ ಡಚ್‌ನಲ್ಲಿ ಮೊದಲು ಕಾಣಿಸಿಕೊಳ್ಳುತ್ತದೆ‌., ಅಮೆರಿಕನ್‌ ಹೆರಿಟೇಜ್‌ ನಿಘಂಟು, ಸೆಂಚುರಿ ನಿಘಂಟು ಮತ್ತು ಮೆರ್ರಿಯಮ್‌-ವೆಬ್‌ಸ್ಟರ್‌ ಸೇರಿದಂತೆ ಕೆಲವೊಂದು ನಿಘಂಟುಗಳು ವೆಲ್ಷ್‌‌‌ ಭಾಷೆಯ *ಪೆನ್‌*  "ತಲೆ" ಹಾಗೂ *ಗ್ವಿನ್‌*  "ಬಿಳಿ" ಎಂಬುದರಿಂದ ಬಂದ ಒಂದು ನಿಷ್ಪತ್ತಿಯನ್ನು ಸೂಚಿಸುತ್ತವೆ. ಸದರಿ ಹೆಸರನ್ನು ಮೂಲತಃ ದೊಡ್ಡ ಕಡಲಬಾತಿಗೆ ಅನ್ವಯಿಸಲಾಗಿತ್ತು ಹಾಗೂ ಇದು ತನ್ನ ಕಣ್ಣುಗಳ ಮುಂಭಾಗದಲ್ಲಿ ಬಿಳಿ ಚುಕ್ಕೆಗಳನ್ನು ಹೊಂದಿತ್ತು (ಅದರ ತಲೆಯು ಕಪ್ಪಾಗಿತ್ತಾದರೂ) ಎಂಬುದರ ಆಧಾರದ ಮೇಲೆ ಸದರಿ ನಿಘಂಟುಗಳು ಈ ನಿಷ್ಪತ್ತಿಯನ್ನು ಸೂಚಿಸಿವೆ.

ಕೆಲವೊಂದು ಇಂಗ್ಲಿಷ್‌ ನಿಘಂಟುಗಳಲ್ಲಿ ಕಂಡುಬಂದಿರುವ ಒಂದು ಪರ್ಯಾಯವಾದ ನಿಷ್ಪತ್ತಿಯು ಸದರಿ ಪದವನ್ನು ಅದರ ಗ್ರಹಿಸಲ್ಪಟ್ಟ ಚಹರೆಯಿಂದ ಲ್ಯಾಟಿನ್‌ ಭಾಷೆಯ *ಪಿಂಗ್ವಿಸ್‌*  "ಕೊಬ್ಬು" ಎಂಬುದಕ್ಕೆ ಸಂಪರ್ಕಿಸುತ್ತದೆ. ಕೆಲವೊಂದು ಮೂಲಗಳು ಸೂಚಿಸುವಂತೆ, ಒಂದು ವೇಳೆ ದೊಡ್ಡ ಕಡಲಬಾತಿಗೆ "ಪೆಂಗ್ವಿನ್‌‌"ನ್ನೂ ಮೂಲತಃ ಅನ್ವಯಿಸಿದ್ದು ಕಂಡುಬಂದಿದ್ದರೆ, ಈ ನಿಷ್ಪತ್ತಿಯು ಅಸಂಭವವಾಗುತ್ತದೆ. ಹೀಗಾಗಿ ವಾಸ್ತವಿಕ ಸನ್ನಿವೇಶವು ಹೆಚ್ಚು ಜಟಿಲಗೊಂಡಂತೆ ತೋರುತ್ತದೆ. ಅದೇ ರೀತಿಯಲ್ಲಿ, ರಾಜವೈಭವದ ಪೆಂಗ್ವಿನ್‌‌ ಜಾತಿಯು ಠೀವಿಗಾರ ಪೆಂಗ್ವಿನ್‌‌‌ನ ಕೇವಲ ಒಂದು ಬಣ್ಣದ ಭಿನ್ನರೂಪಿಮೆಯಾಗಿದೆಯೇ ಎಂಬುದು ಇನ್ನೂ ಅಸ್ಪಷ್ಟವಾಗಿದೆ. ಬಂಡೆಕುಪ್ಪಳಿಗ ಪೆಂಗ್ವಿನ್‌‌ಗಳ ಸ್ಥಾನಮಾನವೂ ಸಹ ಅಸ್ಪಷ್ಟವಾಗಿದೆ.

ಮಾರ್ಪಲ್ಸ್‌ (1962), ಅಕೋಸ್ಟಾ ಹಾಸ್ಪಿಟೇಲ್‌ಚೆ (2004), ಮತ್ತು ಕ್ಸೆಪ್ಕಾ *ಮತ್ತು ಇತರರ ನಂತರ ಪರಿಷ್ಕರಿಸಲಾಯಿತು.*  (2006).

**ಉಪಕುಟುಂಬ ಸ್ಫೀನಿಸಿನೇ**  – ಆಧುನಿಕ ಪೆಂಗ್ವಿನ್‌‌ಗಳು
* ‌*ಆಪ್ಟೆನೋಡೈಟ್ಸ್*  – ದೊಡ್ಡ ಪೆಂಗ್ವಿನ್‌‌ಗಳು
** ‌‌‌‌ರಾಜ ಪೆಂಗ್ವಿನ್, *ಆಪ್ಟೆನೋಡೈಟ್ಸ್‌ ಪ್ಯಾಟಗೋನಿಕಸ್‌* 
** ಸಾಮ್ರಾಟ ಪೆಂಗ್ವಿನ್‌‌, *ಆಪ್ಟೆನೋಡೈಟ್ಸ್‌ ಫಾರ್ಸ್ಟೆರಿ* 
* ‌*ಪೈಗೋಸೆಲಿಸ್*  – ಕುಂಚ-ಬಾಲದ ಪೆಂಗ್ವಿನ್‌‌ಗಳು
** ಅಡೇಲೀ ಪೆಂಗ್ವಿನ್‌‌, *ಪೈಗೋಸೆಲಿಸ್‌ ಅಡೇಲಿಯೇ* 
** ಗಲ್ಲಪಟ್ಟಿಯ ಪೆಂಗ್ವಿನ್‌‌, *ಪೈಗೋಸೆಲಿಸ್‌ ಅಂಟಾರ್ಟಿಕಾ* 
** ಜೆಂಟೂ ಪೆಂಗ್ವಿನ್‌‌, *ಪೈಗೋಸೆಲಿಸ್‌ ಪಪುವಾ* 
* *ಯೂಡಿಪ್ಟುಲಾ*  – ಪುಟ್ಟ ಪೆಂಗ್ವಿನ್‌‌ಗಳು
** ಪುಟ್ಟ ನೀಲಿ ಪೆಂಗ್ವಿನ್‌‌, *ಯೂಡಿಪ್ಟುಲಾ ಮೈನರ್‌* 
** ಉತ್ತರ ಭಾಗದ ಪುಟ್ಟ ಪೆಂಗ್ವಿನ್‌‌, *ಯೂಡಿಪ್ಟುಲಾ ಆಲ್ಬೋಸೈನೇಟಾ*  (ತಾತ್ಕಾಲಿಕ)
* ‌*ಸ್ಫೀನಿಸ್ಕಸ್*  – ಪಟ್ಟಿಯೊಂದಿಗಿನ ಪೆಂಗ್ವಿನ್‌‌ಗಳು
** ‌ಮೆಜೆಲ್ಲಾನಿಕ್ ಪೆಂಗ್ವಿನ್‌‌, *ಸ್ಫೀನಿಸ್ಕಸ್‌ ಮೆಜೆಲ್ಲಾನಿಕಸ್‌* 
** ‌ಹಮ್‌ಬೋಲ್ಡ್ಟ್ ಪೆಂಗ್ವಿನ್‌‌, *ಸ್ಫೀನಿಸ್ಕಸ್‌ ಹಮ್‌ಬೋಲ್ಡ್‌ಟಿ* 
** ‌ಗ್ಯಾಲಪಗೋಸ್ ಪೆಂಗ್ವಿನ್‌‌, *ಸ್ಫೀನಿಸ್ಕಸ್‌ ಮೆಂಡಿಕ್ಯುಲಸ್‌* 
** ಆಫ್ರಿಕಾದ ಪೆಂಗ್ವಿನ್‌‌, *ಸ್ಫೀನಿಸ್ಕಸ್‌ ಡೆಮೆರ್ಸಸ್‌* 
* *ಮೆಗಾಡೈಪ್ಟೆಸ್‌* 
** ಹಳದಿ-ಕಣ್ಣಿನ ಪೆಂಗ್ವಿನ್‌‌, *ಮೆಗಾಡೈಪ್ಟೆಸ್‌ ಆಂಟಿಪೋಡ್ಸ್‌* 
** ವೈಟಾಹಾ ಪೆಂಗ್ವಿನ್‌‌, *ಮೆಗಾಡೈಪ್ಟೆಸ್‌ ವೈಟಾಹಾ*  (ನಿರ್ನಾಮವಾದ ಜಾತಿ)
* ‌*ಯೂಡೈಪ್ಟೆಸ್*  – ಜುಟ್ಟುಳ್ಳ ಪೆಂಗ್ವಿನ್‌‌ಗಳು
** ಫಿಯೋರ್ಡ್‌ಲ್ಯಾಂಡ್‌ ಪೆಂಗ್ವಿನ್‌‌, *ಯೂಡೈಪ್ಟೆಸ್‌ ಪ್ಯಾಕಿರಿಂಕಸ್‌* 
** ಬಲೆಗಳ ಪೆಂಗ್ವಿನ್‌‌, *ಯೂಡೈಪ್ಟೆಸ್‌ ರೋಬಸ್ಟಸ್‌* 
** ನೆಟ್ಟಗಿನ-ಜುಟ್ಟುಳ್ಳ ಪೆಂಗ್ವಿನ್‌‌, *ಯೂಡೈಪ್ಟೆಸ್‌ ಸ್ಕ್ಲಾಟೆರಿ* 
** ಪಶ್ಚಿಮದ ಬಂಡೆಕುಪ್ಪಳಿಗ ಪೆಂಗ್ವಿನ್‌‌, *ಯೂಡೈಪ್ಟೆಸ್‌ ಕ್ರೈಸೋಕೋಮ್‌* 
** ಪೂರ್ವದ ಬಂಡೆಕುಪ್ಪಳಿಗ ಪೆಂಗ್ವಿನ್‌‌, *ಯೂಡೈಪ್ಟೆಸ್‌ ಫಿಲ್ಹೋಲಿ* 
** ಉತ್ತರ ಭಾಗದ ಬಂಡೆಕುಪ್ಪಳಿಗ ಪೆಂಗ್ವಿನ್‌‌, *ಯೂಡೈಪ್ಟೆಸ್‌ ಮೊಸೆಲೆಯಿ* 
** ರಾಜವೈಭವದ ಪೆಂಗ್ವಿನ್‌‌, *ಯೂಡೈಪ್ಟೆಸ್‌ ಸ್ಕ್ಲೀಗೆಲಿ*  (ವಿವಾದಾತ್ಮಕವಾಗಿದೆ)
** ಠೀವಿಗಾರ ಪೆಂಗ್ವಿನ್‌‌, *ಯೂಡೈಪ್ಟೆಸ್‌ ಕ್ರೈಸೋಲೋಫಸ್‌* 
** ಚಾಥಮ್‌ ದ್ವೀಪಗಳ ಪೆಂಗ್ವಿನ್‌‌, *ಯೂಡೈಪ್ಟೆಸ್‌*  ಜಾತಿ (ನಿರ್ನಾಮವಾದ ಜಾತಿ)

### ಪಳೆಯುಳಿಕೆ ಕುಲಗಳು 
**ಗಣ ಸ್ಫೆನಿಸಿಫೋರ್ಮ್ಸ್‌‌** 
* **ಆಧಾರಭೂತವಾದ ಮತ್ತು ಪರಿಹರಿಸಲ್ಪಡದ ವರ್ಗ**  (ಎಲ್ಲಾ ಪಳೆಯುಳಿಕೆ)
** *ವೈಮಾನು*  – ಆಧಾರಭೂತವಾದದ್ದು (ಮಧ್ಯ-ಅಂತ್ಯ ಪ್ರಾಚೀನ ಈಯಸೀನ್‌ಕಾಲ)
** ‌*ಪೆರುಡೈಪ್ಟೆಸ್*  (ಪೆರುವಿನ ಅಟಾಕಾಮಾ ಮರುಭೂಮಿಯ ಮಧ್ಯ ಈಯಸೀನ್‌ ಕಾಲ) – ಆಧಾರಭೂತವಾದದ್ದು?
** ಸ್ಫೆನಿಸಿಡೇ (ಕುಲ ಮತ್ತು ಜಾತಿ ಅನಿರ್ಧಾರಿತ) CADIC P 21 (ಅರ್ಜೆಂಟೈನಾದ ಪಂಟಾ ಟಾರ್ಸಿಡಾದ ಲೆಟಿಸಿಯಾ ಮಧ್ಯ ಈಯಸೀನ್‌ ಕಾಲದ್ದು) ಸ್ಫೀನಿಸಿನೇ ಎಂದು ಇಲ್ಲಿ ಉಲ್ಲೇಖಿಸಲ್ಪಟ್ಟಿರುವುದಕ್ಕೆ ಜಾತಿ ವಿಕಸನೀಯ ವರ್ಗೀಕರಣ ವರ್ಗವನ್ನು  ಅನ್ವಯಿಸುತ್ತವೆ. ಇದರ ಜೊತೆಗೆ, ಜಾತಿವಿಕಸನೀಯ ವರ್ಗೀಕರಣ ವರ್ಗವಾದ *ಸ್ಫೆನಿಸಿಫೋರ್ಮ್ಸ್‌‌‌‌‌* ನ್ನು ಹಾರಲಾರದ ವರ್ಗಕ್ಕೆ ಅವು ಸೀಮಿತಗೊಳಿಸುತ್ತವೆ, ಮತ್ತು ಜಾತಿವಿಕಸನೀಯ ವರ್ಗೀಕರಣ ವರ್ಗವನ್ನು  ಲಿನ್ನಿಯನ್‌ ವರ್ಗೀಕರಣ ವರ್ಗವಾದ ಸ್ಫೆನಿಸಿಫೋರ್ಮ್ಸ್‌‌ಗೆ‌ ಸಮಾನವಾಗಿರುವಂತೆ ಪ್ರಮಾಣೀಕರಿಸುತ್ತವೆ, ಅಂದರೆ, ಅಂತಿಮವಾಗಿ ಪತ್ತೆಯಾಗಬಹುದಾದ ಆಧಾರಭೂತವಾದ ಯಾವುದೇ "ಮೂಲ-ಪೆಂಗ್ವಿನ್‌‌ಗಳನ್ನು" ಸೇರಿಸುತ್ತವೆ. ಪೆಂಗ್ವಿನ್‌‌ ಉಪಕುಟುಂಬಗಳ ಪರಸ್ಪರರ ಜೊತೆಗಿನ ಸಂಬಂಧಗಳಾಗಲೀ ಅಥವಾ ಹಕ್ಕಿಯ ಜೀವಿವಿಕಾಸದಲ್ಲಿ ಪೆಂಗ್ವಿನ್‌‌ಗಳ ಕ್ರಮಬದ್ಧವಾದ ಹಂಚಿಕೆಯಾಗಲೀ ಸದ್ಯಕ್ಕೆ ನಿರ್ಧರಿಸಲ್ಪಟ್ಟಿಲ್ಲ ಅಥವಾ ಬಗೆಹರಿಸಲ್ಪಟ್ಟಿಲ್ಲ ಎಂಬ ವಿಷಯ ತಿಳಿದಿರುವಾಗ, ಇದು ನಿಜವಾದುದಲ್ಲ ಎಂಬಂತೆ ಕಾಣಿಸುತ್ತದೆ ಹಾಗೂ ಯಾವುದೇ ಸಂದರ್ಭದಲ್ಲಿ ಗೊಂದಲಕ್ಕೀಡುಮಾಡುತ್ತದೆ; ಈ ಕಾರಣದಿಂದಾಗಿ ಪ್ರಮಾಣೀಕರಿಸಲ್ಪಟ್ಟ ಲಿನ್ನಿಯನ್‌ ಪದ್ಧತಿಯನ್ನು ಇಲ್ಲಿ ಅನುಸರಿಸಲಾಗಿದೆ.

### ವಿಕಸನ 
ಪೆಂಗ್ವಿನ್‌‌ಗಳ ವಿಕಾಸಾತ್ಮಕ ಇತಿಹಾಸವು ಉತ್ತಮವಾಗಿ-ಸಂಶೋಧಿಸಲ್ಪಟ್ಟಿದೆ ಮತ್ತು ವಿಕಾಸಾತ್ಮಕ ಜೈವಿಕ ಭೂಗೋಳದ ಒಂದು ಪ್ರದರ್ಶನ ವೇದಿಕೆಯನ್ನು ಅದು ಪ್ರತಿನಿಧಿಸುತ್ತದೆ; ಆದರೂ, ಯಾವುದೇ ಒಂದು ಜಾತಿಯ ಪೆಂಗ್ವಿನ್‌ ಮೂಳೆಗಳು ಗಾತ್ರದಲ್ಲಿ ಹೆಚ್ಚು ಬದಲಾಗುತ್ತದೆಯಾದ್ದರಿಂದ ಮತ್ತು ಕೆಲವು ಉತ್ತಮ ಮಾದರಿಗಳು ಪರಿಚಿತವಾಗಿವೆಯಾದ್ದರಿಂದ, ಇತಿಹಾಸಪೂರ್ವದ ಅನೇಕ ನಮೂನೆಗಳ ಆಲ್ಫಾ ವರ್ಗೀಕರಣಶಾಸ್ತ್ರವು ಬಹಳ ಅತೃಪ್ತಿಕರವಾಗಿದೆ. ಪೆಂಗ್ವಿನ್‌‌ ಪೂರ್ವೇತಿಹಾಸದ ಕುರಿತಾದ ಕೆಲವೊಂದು ಮೂಲಭೂತ ಲೇಖನಗಳು 2005ರಿಂದಲೂ ಪ್ರಕಟಗೊಳ್ಳುತ್ತಾ ಬಂದಿದ್ದು, ಜೀವಂತ ಕುಲಗಳ ವಿಕಸನವು ಈ ವೇಳೆಗೆ ನಿರ್ಧರಿಸಲ್ಪಡಬಹುದು ಎಂದು ಪರಿಗಣಿಸಬಹುದಾಗಿದೆ.

ಕ್ರಿಟೇಷಿಯಾ ಅವಧಿಯ-ತೃತೀಯಕ ಅಳಿವಿನ ಘಟನೆಯ ಕಾಲದ ಸುಮಾರಿಗೆ, ಅಂಟಾರ್ಟಿಕಾದ (ದಕ್ಷಿಣ ಭಾಗದ) ನ್ಯೂಜಿಲೆಂಡ್‌ ಮತ್ತು ಬೈರ್ಡ್‌ ಲ್ಯಾಂಡ್‌‌‌ನ ಸಾರ್ವತ್ರಿಕ ಪ್ರದೇಶದಲ್ಲಿ ಆಧಾರಭೂತವಾದ ಪೆಂಗ್ವಿನ್‌‌ಗಳು ಜೀವಿಸಿದ್ದವು.
ಪ್ರತ್ಯಕ್ಷವಾದ ಪುರಾವೆಯ (ಅಂದರೆ ಪಳೆಯುಳಿಕೆಯ) ಅನುಪಸ್ಥಿತಿಯಲ್ಲಿ ಎಷ್ಟು ಖಚಿತವಾಗಿ ಸಾಧ್ಯವೋ ಅಷ್ಟು ಏನನ್ನು ಹೇಳಬಹುದೆಂದರೆ, ಕ್ರಿಟೇಷಿಯಾ ಅವಧಿಯ ಅಂತ್ಯದ ವೇಳೆಗೆ ಪೆಂಗ್ವಿನ್‌‌ ವಂಶಾವಳಿಯು ಆಕೃತಿ ವೈಜ್ಞಾನಿಕವಾಗಿ ತೀರಾ ಕಡಿಮೆ ಪ್ರಮಾಣದಲ್ಲಿದ್ದರೂ ವಿಕಸನೀಯವಾಗಿ ಚೆನ್ನಾದ ರೀತಿಯಲ್ಲಿ ಸ್ಪಷ್ಟವಾಗಿದ್ದಿರಬೇಕು; ಸಾಧಾರಣ ಮಟ್ಟಕ್ಕಿಂತ ಕಡಿಮೆಯಿರುವ ತಮ್ಮ ಪ್ರಸರಣ ಸಾಮರ್ಥ್ಯಗಳ ಕಾರಣದಿಂದಾಗಿ ಸಾಮೂಹಿಕ ಅಳಿವುಗಳ ಆರಂಭಿಕ ಹಂತವನ್ನು ಅನುಸರಿಸುವ ಪೌಷ್ಟಿಕ ಜಾಲಗಳ ವಿಘಟನೆಗೆ ಹಾರಲಾರದ ಪಕ್ಷಿಗಳು ಸಾಮಾನ್ಯವಾಗಿ ಕಡಿಮೆ ಮಟ್ಟದ ಚೇತರಿಸಿಕೊಳ್ಳುವಿಕೆಯನ್ನು ಹೊಂದಿರುವುದರಿಂದ, ಅವುಗಳಿನ್ನೂ ಆ ಸಮಯದಲ್ಲಿ ಸಂಪೂರ್ಣವಾಗಿ ಹಾರಲಾರದ ಸ್ಥಿತಿಯಲ್ಲಿದ್ದವು ಎಂಬುದಕ್ಕೆ ಯುಕ್ತವಾದ ಸಾಧ್ಯತೆ ಕಂಡುಬರುತ್ತದೆ (*ಇದನ್ನೂ ನೋಡಿ* : ಹಾರಲಾರದ ಹೊಟ್ಟೆಬಾಕ ಕಡಲಹಕ್ಕಿ).

#### ಆಧಾರಭೂತವಾದ ಪಳೆಯುಳಿಕೆಗಳು 
*ವೈಮಾನು ಮ್ಯಾನರಿಂಗಿ*  ಎಂಬುದು ಅತ್ಯಂತ ಹಳೆಯ ಪಳೆಯುಳಿಕೆಯೆಂದು ತಿಳಿದುಬಂದಿರುವ ಪೆಂಗ್ವಿನ್‌‌ ಜಾತಿಯಾಗಿದ್ದು, ನ್ಯೂಜಿಲೆಂಡ್‌‌ನ ಮುಂಚಿನ ಪ್ರಾಚೀನ ಈಯಸೀನ್‌ಕಾಲದ ವಿಶಿಷ್ಟಯುಗದಲ್ಲಿ ಅಥವಾ ಸುಮಾರು 62 ದಶಲಕ್ಷ ವರ್ಷಗಳ ಹಿಂದೆ ಇದು ಜೀವಿಸಿತ್ತು.,
ಆದಿಮ ಪೆಂಗ್ವಿನ್‌‌ಗಳು ದಕ್ಷಿಣ ಅಮೆರಿಕಾಕ್ಕೆ ಹಬ್ಬಿದ್ದವು ಮತ್ತು ಅಟ್ಲಾಂಟಿಕ್‌ ಸಾಗರದೊಳಗೆ ವಿಸ್ತರಣೆಯಾಗುವ ಪ್ರಕ್ರಿಯೆಯಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದವು. ದೈತ್ಯಾಕಾರದ ಪ್ಯಾಲೇಯುಡೈಪ್ಟೈನ್‌ಗಳು ಒಂದು ಏಕ ಜೈವಿಕ ಕುಲದ ವಂಶಾವಳಿಯನ್ನು ರೂಪಿಸುತ್ತವೆಯೇ, ಅಥವಾ ಅತ್ಯಂತ ನಿರ್ಬಂಧಕ್ಕೊಳಗಾಗಿದ್ದ ಪ್ಯಾಲೀಯೂಡಿಪ್ಟಿನೇ ಮತ್ತು ಆಂಥ್ರೋಪೋರ್ನಿಥಿನೇಯಲ್ಲಿ ದೈತ್ಯತೆಯು ಸ್ವತಂತ್ರವಾಗಿ ವಿಕಸನಗೊಂಡಿತೇ ಎಂಬುದು ಇನ್ನೂ ಗೊತ್ತಾಗಿಲ್ಲ. ಅಷ್ಟೇ ಅಲ್ಲ, ಅವು ಕ್ರಮಬದ್ಧವೆಂದು ಪರಿಗಣಿಸಲ್ಪಟ್ಟಿದ್ದವೇ, ಅಥವಾ ಈಚಿನ ದಿನಗಳಲ್ಲಿ ಸಾಮಾನ್ಯವಾಗಿ ಮಾಡುವಂತೆ (ಅಂದರೆ, *ಆಂಥ್ರೋಪೋರ್ನಿಸ್‌ ನಾರ್ಡೆನ್ಸ್ಕ್‌ಜೋಯೆಲ್ಡಿ* ಯನ್ನು ಒಳಗೊಂಡಂತೆ) ಎಲ್ಲೆ ಗುರುತಿಸಲ್ಪಟ್ಟಿರುವ ಪ್ಯಾಲೀಯೂಡಿಪ್ಟಿನೇಯಲ್ಲಿ ಒಂದು ವ್ಯಾಪಕವಾದ ಗಾತ್ರದ ಶ್ರೇಣಿಯಿತ್ತೇ ಎಂಬುದೂ ಸಹ ಇನ್ನೂ ಗೊತ್ತಾಗಿಲ್ಲ. ಅತ್ಯಂತ ಆಧಾರಭೂತವಾದ ಚೆದುರಿಕೆಯಂತೆ ತೋರುತ್ತವೆ. ಈ ಪೆಂಗ್ವಿನ್‌ಗಳು ಆಕರ್ಷಕವಾದ ಹಳದಿ-ಕಿತ್ತಳೆ ಕುತ್ತಿಗೆ, ಎದೆ, ಮತ್ತು ಕೊಕ್ಕು ಪಟ್ಟೆಗಳನ್ನು ಹೊಂದಿದ್ದವು; ತಮ್ಮ ಪಾದಗಳ ಮೇಲೆ ತಮ್ಮ ಮೊಟ್ಟೆಗಳನ್ನು ಇಟ್ಟುಕೊಂಡು ಕಾವುಕೊಡುತ್ತಿದ್ದವು, ಮತ್ತು ಅವು ಮರಿಮಾಡಿದಾಗ ಮರಿಗಳು ಹೆಚ್ಚೂಕಮ್ಮಿ ಬತ್ತಲೆಯಾಗಿರುತ್ತಿದ್ದವು. ಈ ಕುಲವು ಅಂಟಾರ್ಕ್ಟಿಕ್‌ ಕಡಲತೀರಗಳ ಮೇಲೆ ಕೇಂದ್ರೀಕೃತಗೊಂಡಿರುವ ಒಂದು ಹರಡಿಕೆಯನ್ನು ಹೊಂದಿದ್ದು, ಇಂದಿನ ಕೆಲವೊಂದು ಉಪ-ಅಂಟಾರ್ಕ್ಟಿಕ್‌ ದ್ವೀಪಗಳಿಗೆ ಅವು ಎಷ್ಟುಬೇಕೋ ಅಷ್ಟು ವಿಸ್ತರಣೆಗೊಂಡಿವೆ.

ತಕ್ಕಮಟ್ಟಿಗೆ ಸರಳವಾಗಿರುವ ಕಪ್ಪು-ಮತ್ತು-ಬಿಳಿ ತಲೆಯ ಮಾದರಿಯೊಂದಿಗಿನ ಜಾತಿಗಳನ್ನು *ಪೈಗೋಸೆಲಿಸ್‌*  ಒಳಗೊಂಡಿದೆ; ಅವುಗಳ ಹರಡಿಕೆಯು ಮಧ್ಯಸ್ಥ ದರ್ಜೆಯದಾಗಿದ್ದು, ಅಂಟಾರ್ಕ್ಟಿಕ್‌ ಕಡಲತೀರಗಳ ಮೇಲೆ ಅದು ಕೇಂದ್ರೀಕೃತಗೊಂಡಿವೆ. ಆದರೆ ಅಲ್ಲಿಂದ ಕೊಂಚ ಉತ್ತರದ ದಿಕ್ಕಿಗೆ ಅದು ವಿಸ್ತರಣೆಗೊಂಡಿಲ್ಲ. ಬಾಹ್ಯ ಸ್ವರೂಪದಲ್ಲಿ ಇವು ಕಣ್ಣಿಗೆ ಕಾಣುವಂತೆ ಸ್ಫೀನಿಸಿನೇಯ ಸಾಮಾನ್ಯ ಪೂರ್ವಜನನ್ನು ಇನ್ನೂ ಹೋಲುತ್ತವೆ. ಏಕೆಂದರೆ, *ಆಪ್ಟೆನೋಡೈಟ್ಸ್‌‌‌**ನ ವಿಶಿಷ್ಟ ಲಕ್ಷಣದ ಜನ್ಯ ಗುಂಪುಗಳು ಬಹುತೇಕ ಸಂದರ್ಭಗಳಲ್ಲಿ ಆ ಕುಲದ ಪರಮಾವಧಿಯ ಆವಾಸಸ್ಥಾನದ ಸ್ಥಿತಿಗತಿಗಳಿಗೆ ಸಂಬಂಧಿಸಿದ ರೂಪಾಂತರಗಳನ್ನು ಯುಕ್ತವಾದ ರೀತಿಯಲ್ಲಿ ಪ್ರಕಟಿಸಿವೆ. ** * ***ಮುಂಚಿನ ಕುಲದಂತೆ,** *  '*ಪೈಗೋಸೆಲಿಸ್‌* ಬಾರ್ಟೋನಿಯಾ ಅವಧಿಯ ಸಮಯದಲ್ಲಿ ಚೆದುರಿಹೋಗಿರುವಂತೆ ತೋರುತ್ತದೆ,* ** 
***ಆದರೆ ವರ್ತಮಾನ ಕಾಲದ ವೈವಿಧ್ಯತೆಗೆ ಕಾರಣವಾಗಿರುವ ಶ್ರೇಣಿಯ ವಿಸ್ತರಣೆ ಮತ್ತು ಹರಡುವಿಕೆಯು ಪ್ರಾಯಶಃ ಬಹಳ ನಂತರದವರೆಗೆ ಸಂಭವಿಸಲಿಲ್ಲ ಎನಿಸುತ್ತದೆ; ಮುಂಚಿನ ಮಯೋಸೀನ್‌ ಕಾಲದ ಸುಮಾರು ಬರ್ಡಿಗೇಲಿಯಾ ಅವಧಿಯ ಹಂತದಲ್ಲಿ, ಸ್ಥೂಲವಾಗಿ 20–15 ದಶಲಕ್ಷ ವರ್ಷಗಳ ಹಿಂದೆ ಇದು ಸಂಭವಿಸಿತು. ಹೆಚ್ಚಾಗಿ ಉಪ-ಅಂಟಾರ್ಕ್ಟಿಕ್‌ ಪ್ರದೇಶಗಳಲ್ಲಿ ಕಂಡುಬಂದವು. ಗಮನಾರ್ಹವಾಗಿ, ಕೇವಲ ಸುಮಾರು 30 ದಶಲಕ್ಷ ವರ್ಷಗಳ ಹಿಂದೆ ತಂಪಾದ ಅಂಟಾರ್ಕ್ಟಿಕ್‌ ಧ್ರುವಸಮೀಪದ ಹರಿವು ಒಂದು ನಿರಂತರವಾದ ಧ್ರುವದ ಸಮೀಪದ ಹರಿವಾಗಿಯೂ ಪ್ರಾರಂಭಿಸಿತು. ಇದರಿಂದಾಗಿ ಒಂದೆಡೆಯಲ್ಲಿ ಅಂಟಾರ್ಕ್ಟಿಕ್‌ನ ತಂಪಾಗುವಿಕೆಯು ಬಲವಂತಪಡಿಸಲ್ಪಟ್ಟರೆ, ಮತ್ತೊಂದೆಡೆ *ಸ್ಫೀನಿಸ್ಕಸ್‌‌* ನ ಪೂರ್ವದಿಕ್ಕಿನೆಡೆಗಿನ ವಿಸ್ತರಣೆಯು ದಕ್ಷಿಣ ಅಮೆರಿಕಾ ಹಾಗೂ ಅಂತಿಮವಾಗಿ ಅದರಿಂದಾಚೆಗೆ ಕೈಗೂಡಿಸಲ್ಪಟ್ಟಿತು.

ಈ ಗೊಂಪಿನೊಳಗಡೆ, ಪೆಂಗ್ವಿನ್‌‌ ಸಂಬಂಧಗಳು ತುಂಬಾ ಕಡಿಮೆ ನಿಚ್ಚಳವಾಗಿವೆ. ವಿಶ್ಲೇಷಣೆ ಮತ್ತು ದತ್ತಾಂಶ ಸಂಚಯವನ್ನು ಅವಲಂಬಿಸಿ, ಸಿಕೋನೈಫೋರ್ಮ್ಸ್‌

## ಅಂಗರಚನೆ ಮತ್ತು ಶರೀರ ವಿಜ್ಞಾನ 
thumb|250px|ಅಂಟಾರ್ಟಿಕಾದ ರಾಸ್‌ ಸಮುದ್ರದಲ್ಲಿ ಅಡೆಲೀ ಪೆಂಗ್ವಿನ್‌‌ಗಳೊಂದಿಗೆ ಒಂದು ಮಂಜುಗಡ್ಡೆಯ ಪಕ್ಕದಲ್ಲಿ ತಿಮಿಂಗಿಲದಂಥ ದೈತ್ಯಪ್ರಾಣಿಗಳು ಈಜುತ್ತಿರುವುದು.ಹಿನ್ನೆಲೆಯಲ್ಲಿ ಡ್ರೈಗಾಲ್ಸ್ಕಿ ಮಂಜಿನ ನಾಲಿಗೆಯು ಕಾಣಿಸುತ್ತಿದೆ.

ಪೆಂಗ್ವಿನ್‌‌ಗಳು ಜಲಜೀವಿ ಜೀವನಕ್ಕೆ ಅದ್ಭುತವಾಗಿ ಹೊಂದಿಕೊಂಡಿವೆ. ಅವಶೇಷವಾಗಿರುವ ಅವುಗಳ ರೆಕ್ಕೆಗಳು ಈಜುಗೈಗಳಾಗಿ ಮಾರ್ಪಟ್ಟಿದ್ದು, ಗಾಳಿಯಲ್ಲಿ ಹಾರಾಟ ನಡೆಸಲು ಇವು ನಿಷ್ಪ್ರಯೋಜಕವಾಗಿವೆ. ಆದಾಗ್ಯೂ ಪೆಂಗ್ವಿನ್‌‌ಗಳು ನೀರಿನಲ್ಲಿ ವಿಸ್ಮಯಗೊಳಿಸುವಂತೆ ಚುರುಕುಗತಿಯನ್ನು ಪ್ರದರ್ಶಿಸುತ್ತವೆ. ಪೆಂಗ್ವಿನ್‌‌ನ ಈಜುವಿಕೆಯ ನೋಟಗಳು ಗಾಳಿಯಲ್ಲಿನ ಪಕ್ಷಿಯ ಹಾರಾಟವನ್ನು ಅತೀವವಾಗಿ ಹೋಲುವಂತಿರುತ್ತವೆ. ನವಿರಾದ ಪುಕ್ಕಗಳ ಒಳಗಡೆ ಗಾಳಿಯ ಒಂದು ಪದರವು ಸಂರಕ್ಷಿಸಲ್ಪಟ್ಟಿದ್ದು, ಇದು ತೇಲುವ ಸಾಮರ್ಥ್ಯವನ್ನು ಖಾತ್ರಿಪಡಿಸುತ್ತದೆ. ತಂಪಾದ ಜಲರಾಶಿಯಲ್ಲಿರುವಾಗ ಪಕ್ಷಿಗಳನ್ನು ನಿರೋಧಿಸಲೂ ಸಹ ಗಾಳಿಯ ಪದರವು ನೆರವಾಗುತ್ತದೆ.  
ನೆಲದ ಮೇಲಿರುವಾಗ, ತಮ್ಮ ನೆಟ್ಟಗಿನ ನಿಲುವಿಗೆ ಸಂಬಂಧಿಸಿದಂತೆ ಸಮತೋಲನವನ್ನು ಕಾಯ್ದುಕೊಳ್ಳಲು ಪೆಂಗ್ವಿನ್‌‌ಗಳು ತಮ್ಮ ಬಾಲಗಳನ್ನು ಮತ್ತು ರೆಕ್ಕೆಗಳನ್ನು ಬಳಸುತ್ತವೆ.

ಎಲ್ಲಾ ಪೆಂಗ್ವಿನ್‌‌ಗಳು ಮರೆಮಾಡುವಿಕೆಗೆ ಸಂಬಂಧಿಸಿದಂತೆ ವಿರುದ್ಧಛಾಯೆಯ ಲಕ್ಷಣವನ್ನು ಹೊಂದಿವೆ. ಅಂದರೆ, ಕಪ್ಪು ಹಿಂಭಾಗಗಳನ್ನು ಮತ್ತು ಬಿಳಿ ಮುಂಭಾಗಗಳೊಂದಿಗಿನ ರೆಕ್ಕೆಗಳನ್ನು ಅವು ಹೊಂದಿವೆ. ಕೆಳಗಿನಿಂದ ನೋಡಿದಾಗ ಪರಭಕ್ಷಕದಂತೆ ಕಾಣಿಸುವ (ಒಂದು ಕಡಲಿನ ದೈತ್ಯಪ್ರಾಣಿ ಅಥವಾ ಒಂದು ಚಿರತೆ ನೀರುನಾಯಿಯಂಥ) ಲಕ್ಷಣವು, ಒಂದು ಬಿಳಿ ಪೆಂಗ್ವಿನ್‌‌ ಹೊಟ್ಟೆ ಹಾಗೂ ಪ್ರತಿಫಲಿತ ನೀರಿನ ಮೇಲ್ಮೈ ನಡುವೆ ವ್ಯತ್ಯಾಸ ಕಲ್ಪಿಸುವುದನ್ನು ಕಷ್ಟಕರವಾಗಿಸುತ್ತದೆ. ಹಿಂಭಾಗದಲ್ಲಿರುವ ಗಾಢವರ್ಣದ ಪುಕ್ಕಗಳು ಮೇಲಿನಿಂದ ಅವನ್ನು ಮರೆಮಾಡುತ್ತವೆ.

ಧುಮುಕುವ ಪೆಂಗ್ವಿನ್‌‌ಗಳು ಪ್ರತಿಗಂಟೆಗೆ 6ರಿಂದ 12 ಕಿ.ಮೀ.ಗಳಷ್ಟು (ಪ್ರತಿ ಗಂಟೆಗೆ 3.7ರಿಂದ 7.5 ಮೈಲುಗಳು) ದೂರವನ್ನು ಕ್ರಮಿಸುತ್ತವೆಯಾದರೂ, ಗಂಟೆಗೆ 27 ಕಿ.ಮೀ.ಗಳಷ್ಟು (ಗಂಟೆಗೆ 17 ಮೈಲುಗಳು) ವೇಗದಲ್ಲಿ ಓಡಿರುವುದರ (ಚಕಿತಗೊಳಿಸಲ್ಪಟ್ಟ ಹಾರಾಟದ ಸಂದರ್ಭದಲ್ಲಿ ಇವು ಹೆಚ್ಚು ವಾಸ್ತವಿಕವಾಗಿವೆ) ಕುರಿತಾದ ಮಾಹಿತಿಗಳೂ ಲಭ್ಯವಿವೆ. ಪುಟ್ಟ ಪೆಂಗ್ವಿನ್‌‌ಗಳು ಸಾಮಾನ್ಯವಾಗಿ ಆಳವಾಗಿ ಧುಮುಕುವುದಿಲ್ಲ; ಸಾಮಾನ್ಯವಾಗಿ ಕೇವಲ ಒಂದು ಅಥವಾ ಎರಡು ನಿಮಿಷಗಳಷ್ಟು ಅವಧಿಯ, ಮೇಲ್ಮೈ ಸಮೀಪದ ಧುಮುಕುವಿಕೆಯಲ್ಲಿ ಅವು ತಮ್ಮ ಬೇಟೆಯನ್ನು ಹಿಡಿಯುತ್ತವೆ. ದೊಡ್ಡದಾದ ಪೆಂಗ್ವಿನ್‌‌ಗಳು ಅಗತ್ಯ ಬಂದಾಗ ಆಳವಾಗಿ ಧುಮುಕಬಲ್ಲವಾಗಿರುತ್ತವೆ.  ದೊಡ್ಡ ಸಾಮ್ರಾಟ ಪೆಂಗ್ವಿನ್‌‌ನ ಧುಮುಕುವಿಕೆಗಳು 22 ನಿಮಿಷಗಳಷ್ಟು ಅವಧಿಯವರೆಗೆ, 565 ಮೀ.ನಷ್ಟು (1,870 ಅಡಿ) ಆಳದವರೆಗೆ ತಲುಪಿರುವುದು ದಾಖಲಿಸಲ್ಪಟ್ಟಿವೆ.

ಪೆಂಗ್ವಿನ್‌‌ಗಳು ತಮ್ಮ ಪಾದಗಳ ಮೇಲೆ ಅಡ್ಡ-ತೂಗಾಡಿಕೊಂಡು ಸಾಗುತ್ತವೆ ಇಲ್ಲವೇ ಹಿಮಕ್ಕೆ ಅಡ್ಡಲಾಗಿ ತಮ್ಮ ಹೊಟ್ಟೆಗಳನ್ನಿರಿಸಿ ಜಾರಿಕೊಂಡು ಹೋಗುತ್ತವೆ. ಈ ಪರಿಯ ಚಲನೆಯನ್ನು "ಹಿಮ ಜಾರುಬಂಡಿಯಲ್ಲಿ ಜಾರುವಿಕೆ" ಎಂದು ಕರೆಯಲಾಗುತ್ತದೆ ಮತ್ತು ಹೀಗೆ ಕ್ಷಿಪ್ರವಾಗಿ ಚಲಿಸುವಾಗ ಶಕ್ತಿಯ ಸಂರಕ್ಷಣೆಯಾಗುತ್ತದೆ. ಒಂದು ವೇಳೆ ಹೆಚ್ಚು ಕ್ಷಿಪ್ರವಾಗಿ ಚಲಿಸಬೇಕೆಂದು ಅವು ಬಯಸಿದಲ್ಲಿ ಅಥವಾ ಕಡಿದಾದ ಅಥವಾ ಬಂಡೆಯಂಥ ಭೂಪ್ರದೇಶವನ್ನು ದಾಟಬೇಕೆಂದು ಅವು ಬಯಸಿದಲ್ಲಿ, ಎರಡೂ ಪಾದಗಳನ್ನು ಒಟ್ಟಾಗಿ ಜೋಡಿಸಿಕೊಂಡು ಅವು ನೆಗೆಯುತ್ತವೆ.

ಪಕ್ಷಿಗಳಿಗಾಗಿರುವ ಕೇಳುವಿಕೆಯ ಒಂದು ಸರಾಸರಿ ಪ್ರಜ್ಞೆಯನ್ನು ಪೆಂಗ್ವಿನ್‌‌ಗಳು ಹೊಂದಿದ್ದು, ದಟ್ಟಣೆಯಿಂದ ಕೂಡಿರುವ ಸಮುದಾಯಗಳಲ್ಲಿ ಪರಸ್ಪರರನ್ನು ಪತ್ತೆಹಚ್ಚಲು ಹೆತ್ತಜೀವಿಗಳು ಹಾಗೂ ಮರಿಗಳಿಂದ ಈ ಲಕ್ಷಣವು ಬಳಸಲ್ಪಡುತ್ತದೆ. ನೀರೊಳಗಿನ ದೃಷ್ಟಿಗೆ ನೆರವಾಗುವಂತೆ ಅವುಗಳ ಕಣ್ಣುಗಳು ಹೊಂದಿಸಲ್ಪಟ್ಟಿವೆ, ಮತ್ತು ಬೇಟೆಗಳನ್ನು ಪತ್ತೆಹಚ್ಚುವಲ್ಲಿ ಹಾಗೂ ಪರಭಕ್ಷಕಗಳಿಂದ ತಪ್ಪಿಸಿಕೊಳ್ಳುವಲ್ಲಿ ಈ ಕಣ್ಣುಗಳು ಪ್ರಮುಖ ಸಾಧನಗಳಾಗಿ ಕೆಲಸಮಾಡುತ್ತವೆ; ಗಾಳಿಯಲ್ಲಿರುವಾಗ ಅವು ಸಮೀಪ ದೃಷ್ಟಿಯಿಂದ ಕೂಡಿರುತ್ತವೆ ಎಂದು ಸೂಚಿಸಲ್ಪಟ್ಟಿದೆಯಾದರೂ, ಸಂಶೋಧನೆಯು ಈ ಊಹಾಸಿದ್ಧಾಂತವನ್ನು ಬೆಂಬಲಿಸಿಲ್ಲ.

thumb|left|ನಾಗಸಾಕಿ ಪೆಂಗ್ವಿನ್‌‌ ಅಕ್ವೇರಿಯಂನಲ್ಲಿ ಜೆಂಟೂ ಪೆಂಗ್ವಿನ್‌‌ ನೀರಿನಡಿಯಲ್ಲಿ ಈಜುತ್ತಿರುವುದು.
ಪೆಂಗ್ವಿನ್‌‌ಗಳು ನಿರೋಧಿಸುವ ಗರಿಗಳ ಒಂದು ದಪ್ಪನಾದ ಪದರವನ್ನು ಹೊಂದಿದ್ದು, ಅವು ಪೆಂಗ್ವಿನ್‌ಗಳು ನೀರಿನಲ್ಲಿರುವಾಗ ಅವನ್ನು ಬೆಚ್ಚಗಿರಿಸುತ್ತವೆ (ಶಾಖದ ನಷ್ಟದ ಪ್ರಮಾಣವು ಗಾಳಿಯಲ್ಲಿ ಇದ್ದುದಕ್ಕಿಂತ ನೀರಿನಲ್ಲಿರುವಾಗ ಸಾಕಷ್ಟು ಹೆಚ್ಚಿರುತ್ತದೆ). ಎಲ್ಲಾ ಪೆಂಗ್ವಿನ್‌‌ಗಳ ಸಮೂಹದ ಪೈಕಿ ಸಾಮ್ರಾಟ ಪೆಂಗ್ವಿನ್‌‌ (ಅತ್ಯಂತ ದೊಡ್ಡ ಪೆಂಗ್ವಿನ್‌‌) ಅತ್ಯಂತ ದೊಡ್ಡ ದೇಹದ ದ್ರವ್ಯರಾಶಿಯನ್ನು ಹೊಂದಿದ್ದು, ಇದು ಅನುಗುಣವಾಗಿರುವ ಮೇಲ್ಮೈ ವಿಸ್ತೀರ್ಣ ಹಾಗೂ ಶಾಖದ ನಷ್ಟವನ್ನು ಮತ್ತಷ್ಟು ತಗ್ಗಿಸುತ್ತದೆ. ಅವು ರಕ್ತದ ಹರಿವನ್ನು ಅವುಗಳ ಪರಮಾವಧಿಯ ಸ್ಥಿತಿಗಳಿಗೆ ನಿಯಂತ್ರಿಸಬಲ್ಲವಾಗಿವೆ. ಇದರಿಂದಾಗಿ ರಕ್ತದ ತಂಪಾಗುವಿಕೆಯ ಪ್ರಮಾಣವು ತಗ್ಗಿದಂತಾಗುತ್ತದೆಯಾದರೂ, ಪರಮಾವಧಿಯ ಸ್ಥಿತಿಗಳನ್ನು ಹೆಪ್ಪುಗಟ್ಟಿಸುವಿಕೆಯಿಂದ ಅವು ತಡೆಯುತ್ತವೆ. ಅಂಟಾರ್ಕ್ಟಿಕ್‌ ಚಳಿಗಾಲದ ಪರಮಾವಧಿಯ ಶೀತದ ವಾತಾವರಣದಲ್ಲಿ ಆಹಾರಕ್ಕಾಗಿ ಮೀನುಹಿಡಿಯಲು ಹೆಣ್ಣು ಪೆಂಗ್ವಿನ್‌ಗಳು ಸಮುದ್ರದ ಬಳಿಯಿದ್ದುಕೊಂಡು, ಗಂಡು ಪೆಂಗ್ವಿನ್‌ಗಳು ಈ ವಾತಾವರಣವನ್ನು ಸ್ವತಃ ಎದುರಿಸಲು ಬಿಡುತ್ತವೆ. ತಮ್ಮ ದೇಹವನ್ನು ಬೆಚ್ಚಗಿರಿಸಿಕೊಳ್ಳಲು ಅವು ಹಲವುವೇಳೆ ಒಟ್ಟಾಗಿ ಮುದುರಿಕೊಳ್ಳುತ್ತವೆ ಹಾಗೂ ಬಿಸಿಯ ಪಟ್ಟಿಸುತ್ತುವಿಕೆಯ ಕೇಂದ್ರಭಾಗದಲ್ಲಿ ಪ್ರತೀ ಪೆಂಗ್ವಿನ್ನೂ ತನ್ನ ಸರದಿಯನ್ನು ಪಡೆದುಕೊಳ್ಳಬೇಕು ಎಂಬುದನ್ನು ಖಾತ್ರಿಪಡಿಸಿಕೊಳ್ಳಲು ಅವು ತಮ್ಮ ಸ್ಥಾನಗಳನ್ನು ಬದಲಿಸಿಕೊಳ್ಳುತ್ತವೆ.

ಅವುಗಳ ಕಣ್ಣಗುಳಿಯ ಮೇಲಿನ ಗ್ರಂಥಿಯು ರಕ್ತದ ಹರಿವಿನಿಂದ ಹೆಚ್ಚುವರಿ ಲವಣವನ್ನು ಸೋಸುತ್ತದೆಯಾದ್ದರಿಂದ, ಪೆಂಗ್ವಿನ್‌ಗಳು ಲವಣಜಲವನ್ನು ಕುಡಿಯಬಲ್ಲವು. ಮೂಗಿನ ಸಾಗುನಾಳದಿಂದ ಸಾಂದ್ರೀಕೃತ ದ್ರವವೊಂದರಲ್ಲಿ ಈ ಲವಣವು ವಿಸರ್ಜಿಸಲ್ಪಡುತ್ತದೆ.

ಉತ್ತರಾರ್ಧಗೋಳದ ಕಡಲಬಾತು ಪ್ರಾಣಿಗಳು ಕೇವಲ ಬಾಹ್ಯವಾಗಿ ಪೆಂಗ್ವಿನ್‌‌ಗಳನ್ನು ಹೋಲುವಂತಿರುತ್ತವೆ: ಅವು ಪೆಂಗ್ವಿನ್‌‌ಗಳೊಂದಿಗೆ ಸಂಬಂಧವನ್ನೇ ಹೊಂದಿಲ್ಲವಾದರೂ, ಹದವರಿತ ಒಂದೇ ಬಗೆಯ ಲಕ್ಷಣ ಬೆಳೆಸಿಕೊಳ್ಳುವ ವಿಕಸನದ ಒಂದು ಫಲಶ್ರುತಿ ಅಥವಾ ಉತ್ಪನ್ನ ಇವಾಗಿವೆ ಎಂದು ಕೆಲವರಿಂದ ಪರಿಗಣಿಸಲ್ಪಟ್ಟಿವೆ.

### ಇಸಬೆಲ್ಲೈನ್‌ ಪೆಂಗ್ವಿನ್‌‌ಗಳು 
thumb|ಗೌರ್ಡಿನ್‌ ದ್ವೀಪದಲ್ಲಿರುವ ಇಸಬೆಲ್ಲೈನ್‌ ಅಡೆಲೀ ಪೆಂಗ್ವಿನ್‌.
ಬಹುಪಾಲು ಜಾತಿಗಳ ಪೈಕಿಯ 50,000 ಪೆಂಗ್ವಿನ್‌‌ಗಳಲ್ಲಿ ಪ್ರಾಯಶಃ ಒಂದು ಪೆಂಗ್ವಿನ್‌ ಕಪ್ಪು ಪುಕ್ಕಗಳ ಬದಲಿಗೆ ಕಂದುಬಣ್ಣದ ಪುಕ್ಕಗಳೊಂದಿಗೆ ಹುಟ್ಟುತ್ತದೆ. ಇವುಗಳನ್ನು ಇಸಬೆಲ್ಲೈನ್‌ ಪೆಂಗ್ವಿನ್‌‌ಗಳೆಂದು (ಬೂದು ಹಳದಿ ಬಣ್ಣದ ಪೆಂಗ್ವಿನ್‌ಗಳು) ಕರೆಯಲಾಗುತ್ತದೆ. ಆರ್ಚ್‌ಡ್ಯೂಕನ ಹೆಂಡತಿ ಆಸ್ಟ್ರಿಯಾದ ಇಸಬೆಲ್ಲಾಳ ಕುರಿತಾದ ದಂತಕಥೆಯೊಂದಕ್ಕೆ ಸಂಬಂಧಿಸಿದಂತೆ ಪ್ರಾಯಶಃ ಇವುಗಳಿಗೆ ಇಸಬೆಲ್ಲೈನ್‌ ಎಂಬ ಹೆಸರು ಬಂದಿದೆ ಎನಿಸುತ್ತದೆ. ಇಸಬೆಲ್ಲಾಳು ತನ್ನ ಗಂಡನು ಓಸ್ಟೆಂಡ್‌ ನಗರವನ್ನು ವಶಪಡಿಸಿಕೊಳ್ಳುವ ಮೂಲಕ ಉತ್ತರ ಭಾಗದ ಹಾಗೂ ದಕ್ಷಿಣ ಭಾಗದ ಕೆಳಭಾಗದಲ್ಲಿರುವ ದೇಶಗಳನ್ನು ಒಗ್ಗೂಡಿಸುವ ತನಕ ತನ್ನ ಒಳ ಉಡುಪುಗಳನ್ನು ಬದಲಾಯಿಸದಿರಲು ಶಪಥ ಮಾಡಿದ್ದಳು ಮತ್ತು ಇದು ಕೈಗೂಡಲು ಮೂರು ವರ್ಷಗಳನ್ನು ತೆಗೆದುಕೊಂಡಿತು ಎಂಬುದೇ ಆ ದಂತಕಥೆ. ಬೂದುಹಳದಿ ಬಣ್ಣವಾಗುವಿಕೆಯು ಬಿಳಿಚಿಕೆಗಿಂತ ಭಿನ್ನವಾಗಿದೆ. ಇಸಬೆಲ್ಲೈನ್‌ ಪೆಂಗ್ವಿನ್‌‌ಗಳು ಮಾಮೂಲಿ ಪೆಂಗ್ವಿನ್‌‌ಗಳಿಗಿಂತ ಕಡಿಮೆ ಅವಧಿಯವರೆಗೆ ಬದುಕುವ ಪ್ರವೃತ್ತಿಯನ್ನು ತೋರಿಸುತ್ತವೆ. ಏಕೆಂದರೆ ಆಳಕ್ಕೆ ಪ್ರತಿಯಾಗಿ ಅವು ಚೆನ್ನಾಗಿ-ಮರೆಮಾಡಲ್ಪಟ್ಟಿಲ್ಲ, ಮತ್ತು ಅವು ಸಂಗಾತಿಗಳಾಗಿಯೇ ಅನೇಕ ಬಾರಿ ಸಾಯುತ್ತವೆ.

## ಹರಡಿಕೆ ಮತ್ತು ಆವಾಸಸ್ಥಾನ 
ಎಲ್ಲಾ ಪೆಂಗ್ವಿನ್‌‌ ಜಾತಿಗಳೂ ಸಹ ದಕ್ಷಿಣಾರ್ಧ ಗೋಳಕ್ಕೆ ಸೇರಿದ ಸ್ಥಳೀಯ ಪ್ರಾಣಿಗಳಾಗಿದ್ದರೂ ಸಹ, ಅಂಟಾರ್ಟಿಕಾದಂಥ ತಂಪಾದ ಹವಾಮಾನಗಳಲ್ಲಷ್ಟೇ ಅವು ಕಾಣಬರುವುದಿಲ್ಲ. ವಾಸ್ತವವಾಗಿ, ಪೆಂಗ್ವಿನ್‌ನ ಕೇವಲ ಕೆಲವೇ ಜಾತಿಗಳು ದಕ್ಷಿಣದಿಂದ ತುಂಬಾ ದೂರಕ್ಕೆ ವಾಸಿಸುತ್ತವೆ. ಕನಿಷ್ಟ ಪಕ್ಷ 10 ಜಾತಿಗಳು ಸಮಶೀತೋಷ್ಣದ ವಲಯದಲ್ಲಿ ಜೀವಿಸುತ್ತವೆ; ಗ್ಯಾಲಪಗೋಸ್‌ ಪೆಂಗ್ವಿನ್‌‌ ಎಂಬ ಒಂದು ಜಾತಿಯು ಗ್ಯಾಲಪಗೋಸ್‌ ಐಲೆಂಡ್ಸ್‌ನಂಥ ದೂರದ ಉತ್ತರದ ಪ್ರದೇಶದಲ್ಲಿ ವಾಸಿಸುತ್ತವೆ. ಆದರೆ ಈ ದ್ವೀಪಗಳ ಸುತ್ತ ಹರಿಯುವ ಅಂಟಾರ್ಕ್ಟಿಕ್‌ ಹಮ್‌ಬೋಲ್ಡ್ಟ್‌ ಪ್ರವಾಹದ ತಂಪಾದ, ಸಮೃದ್ಧವಾದ ಜಲರಾಶಿಯಿಂದ ಮಾತ್ರವೇ ಇದು ಕೈಗೂಡಲು ಸಾಧ್ಯವಿದೆ.

ಪೆಂಗ್ವಿನ್‌‌ಗಳು ಬರ್ಗ್‌ಮನ್‌ನ ನಿಯಮದ  ಒಂದು ಉತ್ತಮ ಉದಾಹರಣೆಯಾಗಿವೆ ಎಂದು ಹಲವಾರು ಲೇಖಕರು ಸೂಚಿಸಿದ್ದು, ಸಣ್ಣಗಾತ್ರದ ದೇಹದ ಪೆಂಗ್ವಿನ್‌ಗಳಿಗಿಂತ ದೊಡ್ಡಗಾತ್ರದ ದೇಹದ ಪೆಂಗ್ವಿನ್‌ಗಳು ಉನ್ನತ ಅಕ್ಷಾಂಶಗಳಲ್ಲಿ ವಾಸಿಸುವುದು ಇದರಲ್ಲಿನ ವೈಶಿಷ್ಟ್ಯವಾಗಿದೆ. ಇದಕ್ಕೆ ಸಂಬಂಧಿಸಿದಂತೆ ಕೆಲವೊಂದು ಅಸಮ್ಮತಿಗಳೂ ವ್ಯಕ್ತವಾಗಿವೆ, ಮತ್ತು ಇತರ ಹಲವಾರು ಲೇಖಕರು ಉಲ್ಲೇಖಿಸಿರುವ ಪ್ರಕಾರ, ಈ ಊಹಾಸಿದ್ಧಾಂತವನ್ನು ಅಲ್ಲಗಳೆಯುವ ಪಳೆಯುಳಿಕೆ ಪೆಂಗ್ವಿನ್‌‌ ಜಾತಿಗಳು ಅಸ್ತಿತ್ವದಲ್ಲಿವೆ. ಅಷ್ಟೇ ಅಲ್ಲ, ಕೇವಲ ಅಕ್ಷಾಂಶವೊಂದೇ ಅಲ್ಲದೇ ಮಹಾಸಾಗರ ಪ್ರವಾಹಗಳು ಹಾಗೂ ಅವುಗಳ ಮೇಲೆ ಚಿಮ್ಮುವಿಕೆಗಳು ಕೂಡಾ ಜಾತಿಗಳ ವೈವಿಧ್ಯತೆಯ ಮೇಲೆ ಒಂದು ಮಹಾನ್‌ ಪರಿಣಾಮವನ್ನು ಹೊಂದಿರಲು ಸಾಧ್ಯವಿದೆ.

ಪೆಂಗ್ವಿನ್‌‌ಗಳು ಈ ಕೆಳಕಂಡ ಪ್ರದೇಶಗಳಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿ ಕಂಡುಬರುತ್ತವೆ:
ಅಂಟಾರ್ಟಿಕಾ, ಆಸ್ಟ್ರೇಲಿಯಾ, ನ್ಯೂಜಿಲೆಂಡ್‌, ದಕ್ಷಿಣ ಅಮೆರಿಕಾ, ಮತ್ತು ದಕ್ಷಿಣ ಆಫ್ರಿಕಾ.

## ನಡವಳಿಕೆ 
[thumb| [ಅಂಟಾರ್ಟಿಕಾದಲ್ಲಿರುವ ಗಲ್ಲಪಟ್ಟಿಯ ಪೆಂಗ್ವಿನ್‌‌ಗಳು.]]
### ತಳಿ ಬೆಳೆಸುವಿಕೆ 
ಪೆಂಗ್ವಿನ್‌‌ಗಳು ಬಹುಮಟ್ಟಿಗೆ ದೊಡ್ಡ ಸಮುದಾಯಗಳಲ್ಲಿ ಸಂತಾನಾಭಿವೃದ್ಧಿ ಮಾಡುತ್ತವೆಯಾದರೂ, ಹಳದಿ-ಕಣ್ಣಿನ ಮತ್ತು ಫಿಯೋರ್ಡ್‌ಲ್ಯಾಂಡ್‌ ಜಾತಿಗಳು ಇದಕ್ಕೆ ಅಪವಾದವಾಗಿವೆ; ಜೆಂಟೂ ಪೆಂಗ್ವಿನ್‌‌ಗಳಿಗೆ ಸಂಬಂಧಿಸಿದಂತೆ ಹೇಳುವುದಾದರೆ ಈ ಸಮುದಾಯಗಳು ಗಾತ್ರದಲ್ಲಿ 100 ಜೋಡಿಗಳಷ್ಟು ಅಲ್ಪಮಟ್ಟದಲ್ಲಿದ್ದರೆ, ರಾಜ, ಠೀವಿಗಾರ ಹಾಗೂ ಗಲ್ಲಪಟ್ಟಿಯ ಪೆಂಗ್ವಿನ್‌‌ಗಳಿಗೆ ಸಂಬಂಧಿಸಿದಂತೆ ಸಮುದಾಯಗಳ ಗಾತ್ರವು ಹಲವಾರು ನೂರಾರು ಸಾವಿರಾರು ಸಂಖ್ಯೆಯಲ್ಲಿರುತ್ತದೆ. ಸಮುದಾಯಗಳಲ್ಲಿ ವಾಸಿಸುವುದರಿಂದ ಪಕ್ಷಿಗಳ ನಡುವೆ ಒಂದು ಉನ್ನತ ಮಟ್ಟದ ಸಾಮಾಜಿಕ ಪ್ರಭಾವಕ್ಕೆ ಅವಕಾಶವಿರುತ್ತದೆ. ಇದರಿಂದಾಗಿ, ಎಲ್ಲಾ ಪೆಂಗ್ವಿನ್‌‌ ಜಾತಿಗಳಲ್ಲಿನ ದೃಷ್ಟಿಗೋಚರ ಮತ್ತು ಧ್ವನಿಯ ಪ್ರದರ್ಶನದ ಒಂದು ದೊಡ್ಡ ಸಂಚಯವೇ ರೂಪುಗೊಳ್ಳುತ್ತದೆ. *ಪ್ರಯಾಸಕರ*  ಪ್ರದರ್ಶನಗಳು ಇತರ ಜೀವಿಗಳನ್ನು ಎದುರಿಸಲು ಅಥವಾ ಓಡಿಸಲು, ಅಥವಾ ಪರ್ಯಾಯವಾಗಿ ಶಮನಗೊಳಿಸಲು ಮತ್ತು ಅವುಗಳೊಂದಿಗಿನ ತಿಕ್ಕಾಟವನ್ನು ತಪ್ಪಿಸಲು ಮಾಡುವ ಉದ್ದೇಶವನ್ನು ಹೊಂದಿರುತ್ತವೆ. ಸಾಮ್ರಾಟ ಪೆಂಗ್ವಿನ್‌‌ನ್ನು ಹೊರತುಪಡಿಸಿ, ಎಲ್ಲಾ ಪೆಂಗ್ವಿನ್‌‌ಗಳೂ ಕಾವು ಕೂರುವಿಕೆಯ ಕರ್ತವ್ಯಗಳನ್ನು ಹಂಚಿಕೊಳ್ಳುತ್ತವೆ. ಈ ಕಾವು ಕೂರುವಿಕೆಯ ಪಾಳಿಗಳು ಹಲವು ದಿನಗಳವರೆಗೆ ನಡೆಯಬಹುದು ಮತ್ತು ಜೋಡಿಯ ಒಂದು ಸದಸ್ಯನು ಸಮುದ್ರದಲ್ಲಿ ಆಹಾರ ಹುಡುಕುತ್ತಿರುತ್ತದೆಯಾದ್ದರಿಂದ, ಈ ಪಾಳಿಯು ವಾರಗಳವರೆಗೂ ನಡೆಯಬಹುದು.

ಪೆಂಗ್ವಿನ್‌‌ಗಳು ಸಾಮಾನ್ಯವಾಗಿ ಕೇವಲ ಒಂದು ಸಲದ ಮರಿಗಳನ್ನಷ್ಟೇ ಇಡುತ್ತವೆ; ಇದಕ್ಕೆ ಹೊರತಾಗಿರುವ ಪುಟ್ಟ ಪೆಂಗ್ವಿನ್‌‌ ಒಂದು ಋತುವಿನಲ್ಲಿ ಎರಡು ಅಥವಾ ಮೂರುಬಾರಿ ಒಂದು ಸಲದ ಮರಿಗಳನ್ನು ಇಡಬಲ್ಲುದಾಗಿರುತ್ತದೆ.

ಪೆಂಗ್ವಿನ್‌ಗಳನ್ನು‌ ಇತರ ಪಕ್ಷಿ ಜಾತಿಗಳ ಜನ್ಮದಾತ ಪಕ್ಷಿಗಳ ತೂಕದೊಂದಿಗೆ ಪ್ರಮಾಣಾನುಗುಣವಾಗಿ ಹೋಲಿಸಿದಾಗ ಅವುಗಳ ಮೊಟ್ಟೆಗಳಿಗಿಂತ ಪೆಂಗ್ವಿನ್‌ಗಳ ಮೊಟ್ಟೆಗಳು ಚಿಕ್ಕದಾಗಿರುವುದು ಕಂಡುಬರುತ್ತದೆ;...ನಲ್ಲಿ ಪುಟ್ಟ ಪೆಂಗ್ವಿನ್‌‌ ಮೊಟ್ಟೆಯು ತನ್ನ ತಾಯಿಯರ ತೂಕದ 4.7%ನಷ್ಟಿರುತ್ತದೆ, ಮತ್ತು  ಸಾಮ್ರಾಟ ಪೆಂಗ್ವಿನ್‌‌ ಮೊಟ್ಟೆಗೆ ಸಂಬಂಧಿಸಿದಂತೆ ಇದು 2.3%ನಷ್ಟಿರುತ್ತದೆ.

ತಾಯಿ ಪೆಂಗ್ವಿನ್‌ಗಳು ಒಂದು ಮರಿಯನ್ನು ಕಳೆದುಕೊಂಡಾಗ, ಮತ್ತೊಂದು ತಾಯಿಯ ಮರಿಯನ್ನು "ಕದಿಯಲು" ಕೆಲವೊಮ್ಮೆ ಪ್ರಯತ್ನಿಸುತ್ತವೆ. ಆದರೆ ಆ ಮತ್ತೊಂದು ತಾಯಿಯು ತನ್ನ ಮರಿಯನ್ನು ರಕ್ಷಿಸಿಟ್ಟುಕೊಳ್ಳುವಲ್ಲಿ ಸನಿಹದಲ್ಲಿರುವ ಇತರ ಹೆಣ್ಣು ಪೆಂಗ್ವಿನ್‌ಗಳು ನೆರವಾಗುವುದರಿಂದ ಈ ಕದಿಯುವ ಪ್ರಯತ್ನವು ವಿಫಲಗೊಳ್ಳುತ್ತದೆ. ಸಾಮ್ರಾಟ ಪೆಂಗ್ವಿನ್‌‌ಗಳಂಥ ಕೆಲವೊಂದು ಜಾತಿಗಳಲ್ಲಿ, ಕೂಸುಮನೆಗಳು ಎಂದು ಕರೆಯಲಾಗುವ ದೊಡ್ಡ ಗುಂಪುಗಳಲ್ಲಿ ಕಿರಿಯ ಪೆಂಗ್ವಿನ್‌‌ಗಳು ಜಮಾವಣೆಗೊಳ್ಳುತ್ತವೆ.

## ಪೆಂಗ್ವಿನ್‌‌ಗಳು ಮತ್ತು ಮಾನವರು 
ಪೆಂಗ್ವಿನ್‌‌ಗಳಿಗೆ ಮಾನವರ ಕುರಿತಾಗಿ ಯಾವುದೇ ವಿಶೇಷ ಭಯವಿದ್ದಂತೆ ತೋರುವುದಿಲ್ಲ, ಮತ್ತು ತಾವಿರುವ ತಾಣಕ್ಕೆ ಭೇಟಿನೀಡುವ ಪರಿಶೋಧಕರ ಗುಂಪುಗಳನ್ನು ಯಾವುದೇ ಸಂದಿಗ್ಧ ಮನಸ್ಕತೆಯಿಲ್ಲದೇ ಅವು ಸಮೀಪಿಸುತ್ತವೆ. ಅಂಟಾರ್ಟಿಕಾದಲ್ಲಾಗಲೀ ಅಥವಾ ಸನಿಹದ ಕಡಲಾಚೆಯ ದ್ವೀಪಗಳಲ್ಲಾಗಲೀ ಯಾವುದೇ ನೆಲದ ಪರಭಕ್ಷಕಗಳನ್ನೂ ಪೆಂಗ್ವಿನ್‌ಗಳು ಹೊಂದದೇ ಇರುವುದು ಪ್ರಾಯಶಃ ಇದಕ್ಕೆ ಕಾರಣವಾಗಿರಬೇಕು. ಅದರ ಬದಲಿಗೆ, ಚಿರತೆ ನೀರುನಾಯಿಯಂಥ ಪರಭಕ್ಷಕಗಳಿಂದ ಪೆಂಗ್ವಿನ್‌‌ಗಳು ಸಮುದ್ರದಲ್ಲಿ ಅಪಾಯವನ್ನೆದುರಿಸುತ್ತವೆ. ವಿಶಿಷ್ಟವಾಗಿ, ಪೆಂಗ್ವಿನ್‌‌ಗಳು ಸುಮಾರು 3 ಮೀಟರುಗಳಿಗಿಂತ (10 ಅಡಿ) ಹೆಚ್ಚು ಹತ್ತಿರಕ್ಕೆ ಬರುವುದಿಲ್ಲ. ಈ ಅಂತರವನ್ನು ದಾಟಿ ಬಂದರೆ ಅವು ಅಸ್ಥಿರಗೊಂಡು ಧೈರ್ಯಗೆಡುತ್ತವೆ. ಅಂಟಾರ್ಕ್ಟಿಕ್‌ ಪ್ರದೇಶಕ್ಕೆ ಪ್ರವಾಸ ಬರುವ ಪ್ರವಾಸಿಗಳಿಗೂ ಪೆಂಗ್ವಿನ್‌‌ಗಳಿಂದ ಇದೇ ಪ್ರಮಾಣದ ಅಂತರವನ್ನು ಕಾಯ್ದುಕೊಳ್ಳಲು ಸೂಚಿಸಲಾಗುತ್ತದೆ (ಪ್ರವಾಸಿಗಳು 3 ಮೀಟರುಗಳಿಗಿಂತ ಕಡಿಮೆ ಇರುವ ಅಂತರದವರೆಗೆ ಪೆಂಗ್ವಿನ್‌ಗಳ ಬಳಿಗೆ ಸಾಗುವಂತಿಲ್ಲ, ಆದರೆ ಒಂದು ವೇಳೆ ಪೆಂಗ್ವಿನ್‌‌ಗಳೇ ಅವರ ಸನಿಹಕ್ಕೆ ಬಂದರೆ ಪ್ರವಾಸಿಗರು ಹಿಂದೆಗೆಯುವ ಅಗತ್ಯವಿರುವುದಿಲ್ಲ).

### ಜನಪ್ರಿಯ ಸಂಸ್ಕೃತಿಯಲ್ಲಿ 
right|thumb|242px|ಅಂಟಾರ್ಕ್ಟಿಕ್‌ ಬೇಸಿಗೆಯ ಸಮಯದಲ್ಲಿ ಒಂದು ಪೆಂಗ್ವಿನ್‌ ಮಾನವನೋರ್ವನಿಗೆ ಮುಖಾಮುಖಿಯಾಗಿರುವುದು.
thumb|100px|left|ಟಕ್ಸ್‌ ದಿ ಲೈನಕ್ಸ್‌ ಕರ್ನೆಲ್‌ ಮಸ್ಕಾಟ್‌.

ಪೆಂಗ್ವಿನ್‌‌ಗಳು ವಿಶೇಷ ರೀತಿಯಲ್ಲಿರುವ ತಮ್ಮ ನೆಟ್ಟಗಿನ ನಿಲುವು, ಅಡ್ಡಡ್ಡಲಾಗಿ ತೂಗಾಡುತ್ತಿರುವ ನಡಿಗೆ ಮತ್ತು (ಇತರ ಪಕ್ಷಿಗಳಿಗೆ ಹೋಲಿಸಿದಾಗ) ಮಾನವರ ಭಯವನ್ನು ಹೊಂದದಿರುವುದು ಈ ಎಲ್ಲಾ ಕಾರಣಗಳಿಂದ ಪ್ರಧಾನವಾಗಿ ವಿಶ್ವಾದ್ಯಂತ ಜನಪ್ರಿಯವಾಗಿವೆ. ಕಣ್ಸೆಳೆಯುವ ಅವುಗಳ ಕಪ್ಪು-ಮತ್ತು-ಬಿಳಿ ಪುಕ್ಕಗಳು ಅನೇಕ ಬಾರಿ ಒಂದು ಗಿಡ್ಡ ಅಂಗಿಯ ದಿರಿಸಿನೊಂದಿಗೆ ಹೋಲಿಸಲ್ಪಡುತ್ತವೆ. ಕೆಲವೊಂದು ಕಲಾವಿದರು ಹಾಗೂ ಬರಹಗಾರರು ತಪ್ಪುಗ್ರಹಿಕೆಯಿಂದ ಪೆಂಗ್ವಿನ್‌‌ಗಳನ್ನು ಉತ್ತರ ಧ್ರುವದಲ್ಲಿರುವ ಜೀವಿಗಳಂತೆ ಚಿತ್ರಿಸಿದ್ದಾರೆ. ಅತ್ಯಂತ ಉತ್ತರದ ದಿಕ್ಕಿನಲ್ಲಿರುವ ಗ್ಯಾಲಪಗೋಸ್‌ನ ಸಣ್ಣ ಗುಂಪನ್ನು ಹೊರತುಪಡಿಸಿದರೆ, ಉತ್ತರಾರ್ಧಗೋಳದಲ್ಲಿ ಹೆಚ್ಚೂಕಮ್ಮಿ ಯಾವುದೇ ಕಾಡು ಪೆಂಗ್ವಿನ್‌‌ಗಳು ಇಲ್ಲವಾಗಿರುವುದರಿಂದ ಇದು ತಪ್ಪುಗ್ರಹಿಕೆ ಎಂದು ಕರೆಸಿಕೊಳ್ಳುತ್ತದೆ. *ಚಿಲ್ಲಿ ವಿಲ್ಲಿ*  ಎಂಬ ವ್ಯಂಗ್ಯಚಿತ್ರ ಮಾಲಿಕೆಯ ಸರಣಿಯು ಈ ತಪ್ಪುಗ್ರಹಿಕೆಯನ್ನು ಶಾಶ್ವತಗೊಳಿಸುವಲ್ಲಿ ನೆರವಾಗಿದೆ. ಏಕೆಂದರೆ ಪೆಂಗ್ವಿನ್‌‌ ಎಂಬ ಶೀರ್ಷಿಕೆಯು ಧ್ರುವಪ್ರದೇಶದ ಬಿಳಿಕರಡಿಗಳು ಮತ್ತು ಕಡಲಸಿಂಹಗಳಂಥ ಉತ್ತರಾರ್ಧಗೋಳದ ಜಾತಿಗಳೊಂದಿಗೆ ಪರಸ್ಪರ ಪ್ರಭಾವ ಬೀರುತ್ತದೆ.

ಅನೇಕ ಪುಸ್ತಕಗಳಿಗೆ ಮತ್ತು *ಹ್ಯಾಪಿ ಫೀಟ್‌*  ಮತ್ತು ''ಸರ್ಫ್'ಸ್‌ ಅಪ್‌‌‌* ನಂಥ ಅನೇಕ ಚಲನಚಿತ್ರಗಳಿಗೆ ಪೆಂಗ್ವಿನ್‌ಗಳು ಆಧಾರವಸ್ತುಗಳಾಗಿವೆ. ಈ ಎರಡೂ ಚಿತ್ರಗಳೂ CGI ಚಲನಚಿತ್ರಗಳಾಗಿವೆ; *ಮಾರ್ಚ್‌ ಆಫ್‌ ದಿ ಪೆಂಗ್ವಿನ್ಸ್‌*  ಎಂಬುದು ಸಾಮ್ರಾಟ ಪೆಂಗ್ವಿನ್‌‌ನ ವಲಸೆಗಾರಿಕೆ ಪ್ರಕ್ರಿಯೆಯನ್ನು ಆಧರಿಸಿದ ಒಂದು ಸಾಕ್ಷ್ಯಚಿತ್ರವಾಗಿದೆ; ಮತ್ತು *ಫೇಸ್‌ ಆಫ್‌ ದಿ ಪೆಂಗ್ವಿನ್ಸ್‌*  ಎಂಬ ಶೀರ್ಷಿಕೆಯನ್ನುಳ್ಳ ಚಿತ್ರವು ಒಂದು ವಿಕಟಾನುಕರಣವಾಗಿದೆ. ಪೆಂಗ್ವಿನ್‌‌ಗಳು ಹಲವಾರು ವ್ಯಂಗ್ಯಚಿತ್ರ ಮಾಲಿಕೆಗಳು ಹಾಗೂ ದೂರದರ್ಶನದ ರೂಪಕಗಳಲ್ಲಿ ತಮ್ಮ ಅಸ್ತಿತ್ವವನ್ನು ತೋರಿಸಿಕೊಟ್ಟಿವೆ; ಅವುಗಳ ಪೈಕಿ ಪ್ರಾಯಶಃ ಅತ್ಯಂತ ಗಮನಾರ್ಹವಾದುದೆಂದರೆ *ಪಿಂಗು*  ಮಾಲಿಕೆ ಎನ್ನಬಹುದು. 1986ರಲ್ಲಿ ಸಿಲ್ವಿಯೋ ಮಝೋಲಾನಿಂದ ಸೃಷ್ಟಿಸಲ್ಪಟ್ಟ ಈ ಮಾಲಿಕೆಯು 100ಕ್ಕಿಂತ ಹೆಚ್ಚು ಕಿರುಸಂಚಿಕೆಗಳನ್ನು ಒಳಗೊಂಡಿದೆ. *ಎಂಟರ್‌ಟೈನ್‌ಮೆಂಟ್‌ ವೀಕ್ಲಿ''  ಪತ್ರಿಕೆಯು ತನ್ನ 
ದಶಕದ-ಅಂತ್ಯದ "ಅತ್ಯುತ್ತಮವಾದ ಸಂಗತಿಗಳ" ಪಟ್ಟಿಯಲ್ಲಿ ಪೆಂಗ್ವಿನ್‌ಗಳಿಗೆ ಸ್ಥಾನಕಲ್ಪಿಸಿದೆ. "ಅವು ನಡೆಯುತ್ತಿದ್ದ ಜೀವಿಗಳೇ ಆಗಿರಲಿ (ಮಾರ್ಚ್‌ ಆಫ್‌ ದಿ ಪೆಂಗ್ವಿನ್ಸ್‌), ನರ್ತಿಸುತ್ತಿದ್ದ ಜೀವಿಗಳಾಗಿರಲಿ (ಹ್ಯಾಪಿ ಫೀಟ್‌), ಅಥವಾ ನೇತಾಡುತ್ತಿರುವ ಹತ್ತರಂತೆಯೇ ಇದ್ದಿರಲಿ (ಸರ್ಫ್'ಸ್‌ ಅಪ್‌), ವಿಲಕ್ಷಣವಾದ ರೀತಿಯಲ್ಲಿ ಆರಾಧನೀಯವಾಗಿರುವ ಈ ಪಕ್ಷಿಗಳು ಗಲ್ಲಾಪೆಟ್ಟಿಗೆಯಲ್ಲಿನ ತಮ್ಮ ಹಾರಾಟವನ್ನು ದಶಕದಾದ್ಯಂತ ಮುಂದುವರಿಸಿಕೊಂಡು ಹೋದವು."

ದೊಡ್ಡ ಗುಂಪುಗಳನ್ನು ರೂಪಿಸಿಕೊಳ್ಳುವ ಪೆಂಗ್ವಿನ್‌‌ಗಳ ಪ್ರವೃತ್ತಿಯು, ಅವೆಲ್ಲವೂ ಕರಾರುವಾಕ್ಕಾಗಿ ಒಂದೇ ರೀತಿ ಕಾಣುತ್ತವೆ ಎಂಬ ರೂಢಮಾದರಿಗೆ ಪುಷ್ಟಿ ನೀಡುತ್ತದೆ. ಗ್ಯಾರಿ ಲಾರ್ಸನ್‌‌ನಂಥ ವ್ಯಂಗ್ಯಚಿತ್ರಕಾರರು ಈ ಜನಪ್ರಿಯ ಗ್ರಹಿಕೆಯನ್ನು ತಮ್ಮ ಕೃತಿಗಳಲ್ಲಿ ಬಳಸಿಕೊಳ್ಳಲು ಇದು ಎಡೆಮಾಡಿಕೊಟ್ಟಿದೆ.

*ದಿ ಗಾರ್ಡಿಯನ್‌*  ವೃತ್ತಪತ್ರಿಕೆಯಲ್ಲಿನ ತನ್ನ ವ್ಯಂಗ್ಯಚಿತ್ರ ಸರಣಿಯಲ್ಲಿ, ಅದರಲ್ಲೂ ವಿಶೇಷವಾಗಿ ಫಾಕ್ಲೆಂಡ್ಸ್‌ ಯುದ್ಧದ ಅವಧಿಯಲ್ಲಿನ ಹಾಗೂ ಅದರ ನಂತರದಲ್ಲಿನ ವ್ಯಂಗ್ಯಚಿತ್ರ ಮಾಲಿಕೆಗಳಲ್ಲಿ ಸ್ಟೀವ್‌ ಬೆಲ್‌ ಎಂಬ UK ವ್ಯಂಗ್ಯಚಿತ್ರಕಾರನು ಪೆಂಗ್ವಿನ್‌‌ಗಳನ್ನು ನಿಯತವಾಗಿ ಬಳಸಿಕೊಂಡು ಬಂದಿದ್ದಾನೆ.

2000ರ ದಶಕದ ಮಧ್ಯಭಾಗದಲ್ಲಿ, ಬಹುಕಾಲದವರೆಗೆ ಸಾಗುವ ಸಲಿಂಗದ ಜೋಡಿಗಳನ್ನು ರೂಪಿಸುವ ಪ್ರಾಣಿಗಳ ಅತ್ಯಂತ ಜನಪ್ರಿಯ ಜಾತಿಗಳ ಪೈಕಿ ಪೆಂಗ್ವಿನ್‌‌ಗಳು ಒಂದೆನಿಸಿಕೊಂಡವು. ನ್ಯೂಯಾರ್ಕ್‌ ಮೃಗಾಲಯದಲ್ಲಿನ ಇಂಥದೊಂದು ಪೆಂಗ್ವಿನ್‌‌ ಕುಟುಂಬದ ಕುರಿತಾಗಿ *ಅಂಡ್‌ ಟ್ಯಾಂಗೋ ಮೇಕ್ಸ್‌ ಥ್ರೀ*  ಎಂಬ ಮಕ್ಕಳ ಪುಸ್ತಕವೊಂದು ಬರೆಯಲ್ಪಟ್ಟಿತು.

## ಆಕರಗಳು 
### ಅಡಿಟಿಪ್ಪಣಿಗಳು 
### ಗ್ರಂಥಸೂಚಿ 
* ಟೂ ನ್ಯೂ ಫಾಸಿಲ್‌ ಪೆಂಗ್ವಿನ್‌ ಸ್ಪೀಶೀಸ್‌ ಫೌಂಡ್‌ ಇನ್‌ ಪೆರು
*  ಅಕೋಸ್ಟಾ ಹಾಸ್ಪಿಟೇಲ್‌ಚೆ, ಕರೊಲಿನಾ (2004): *ಲಾಸ್‌ ಪಿಂಗ್ವಿನೋಸ್‌ (ಏವ್ಸ್‌, ಸ್ಫೆನಿಸಿಫೋರ್ಮ್ಸ್‌‌) ಫಾಸಿಲೆಸ್‌ ಡಿ ಪ್ಯಾಟಗೋನಿಯಾ. * *ಸಿಸ್ಟಮ್ಯಾಟಿಕಾ, ಬಯೋಜಿಯೋಗ್ರಾಫಿಯಾ ವೈ ಎವಲ್ಯೂಷಿಯಾನ್‌*. ಡಾಕ್ಟರ್‌ ಪದವಿಯ ಪ್ರೌಢಪ್ರಬಂಧ, ನಿಸರ್ಗ ವಿಜ್ಞಾನಗಳು ಮತ್ತು ವಸ್ತುಸಂಗ್ರಹಾಲಯದ ವಿಭಾಗ, ಯೂನಿವಸಿಡಾಡ್‌ ನ್ಯಾಸಿಯನಲ್‌ ಡಿ ಲಾ ಪ್ಲೇಟಾ. ಲಾ ಪ್ಲೇಟಾ, ಅರ್ಜೆಂಟೈನಾ. PDF ಸಂಪೂರ್ಣ ಪಠ್ಯ
* ಬೇಕರ್‌, ಅಲನ್‌ J.; ಪೆರೀರಾ, ಸೆರ್ಜಿಯೋ ಲೂಯಿಜ್‌; ಹಡ್ರಾತ್‌, ಆಲಿವರ್‌ P. & ಎಡ್ಜ್‌‌, ಕೆರ್ರಿ-ಆನ್ನೆ (2006): ಮಲ್ಟಿಪಲ್‌ ಜೀನ್‌ ಎವಿಡೆನ್ಸ್‌ ಫಾರ್‌ ಎಕ್ಸ್‌ಪ್ಯಾನ್ಷನ್‌ ಆಫ್‌ ಎಕ್ಸ್‌‌ಟಾಂಟ್‌ ಪೆಂಗ್ವಿನ್ಸ್‌ ಔಟ್‌ ಆಫ್‌ ಅಂಟಾರ್ಟಿಕಾ ಡ್ಯೂ ಟು ಗ್ಲೋಬಲ್‌ ಕೂಲಿಂಗ್‌. Proc. R. Soc. B 273: 11-17. PDF ಸಂಪೂರ್ಣ ಪಠ್ಯ
* ಬ್ಯಾಂಕ್ಸ್‌, ಜೋನಾಥನ್‌ C.; ಮಿಚೆಲ್‌, ಆಂಟನಿ D.; ವಾಸ್‌, ಜೋಸೆಫ್‌ R. & ಪ್ಯಾಟರ್‌ಸನ್‌, ಏಡ್ರಿಯಾನ್‌ M. (2002): ಆನ್‌ ಅನ್‌ಎಕ್ಸ್‌ಪೆಕ್ಟೆಡ್‌ ಪ್ಯಾಟರ್ನ್‌ ಆಫ್‌ ಮಾಲ್‌ಕ್ಯುಲರ್‌ ಡೈವರ್ಜೆನ್ಸ್‌ ವಿಥಿನ್‌ ದಿ ಬ್ಲೂ ಪೆಂಗ್ವಿನ್‌‌ (*ಯೂಡಿಪ್ಟುಲಾ ಮೈನರ್‌* ) ಕಾಂಪ್ಲೆಕ್ಸ್‌. ‌*ನೊಟೊರ್ನಿಸ್*  49(1): 29–38. PDF ಸಂಪೂರ್ಣ ಪಠ್ಯ 
* ಬೆರ್ಟೆಲ್ಲಿ, ಸಾರಾ & ಗಿಯಾನ್ನಿನಿ, ನಾರ್ಬರ್ಟೋ P. (2005): ಎ ಫೈಲೋಜೆನಿ ಆಫ್‌ ಎಕ್ಸ್‌ಟ್ಯಾಂಟ್‌ ಪೆಂಗ್ವಿನ್ಸ್‌ (ಏವ್ಸ್‌: ಸ್ಫೆನಿಸಿಫೋರ್ಮ್ಸ್‌‌) ಕಂಬೈನಿಂಗ್‌ ಮಾರ್ಫಾಲಜಿ ಅಂಡ್‌ ಮೈಟೋಕಾಂಡ್ರಿಯಲ್‌ ಸೀಕ್ವೆನ್ಸಸ್‌. ‌*ಕ್ಲಾಡಿಸ್ಟಿಕ್ಸ್*  21(3): 209–239.  (HTML ಸಂಗ್ರಹ)
* ಕ್ಲಾರ್ಕ್‌, ಜೂಲಿಯಾ A.; ಆಲಿವರೊ, ಎಡುವಾರ್ಡೊ B. & ಪುಯೆರ್ಟಾ, ಪ್ಯಾಬ್ಲೊ (2003): ಡಿಸ್ಕ್ರಿಪ್ಷನ್‌ ಆಫ್‌ ದಿ ಅರ್ಲಿಯೆಸ್ಟ್‌ ಫಾಸಿಲ್‌ ಪೆಂಗ್ವಿನ್‌ ಫ್ರಂ ಸೌತ್‌ ಅಮೆರಿಕಾ ಅಂಡ್‌ ಫಸ್ಟ್‌ ಪ್ಯಾಲಿಯೋಜೀನ್‌ ವರ್ಟಿಬ್ರೇಟ್‌ ಲೊಕ್ಯಾಲಿಟಿ ಆಫ್‌ ಟಿಯೆರಾ ಡೆಲ್‌ ಫ್ಯೂಗೊ, ಅರ್ಜೆಂಟೈನಾ. ‌*ಅಮೆರಿಕನ್‌ ಮ್ಯೂಸಿಯಂ ನೊವಿಟೇಟ್ಸ್*  3423: 1-18. PDF ಸಂಪೂರ್ಣ ಪಠ್ಯ 
* ಡೇವಿಸ್‌; ಲಾಯ್ಡ್‌ S. & ರೆನ್ನರ್‌‌; M. (1995). *ಪೆಂಗ್ವಿನ್ಸ್‌*. ಲಂಡನ್‌: T & A D ಪೊಯ್ಸರ್‌‌. ISBN 0-7136-6550-5
* ಫೇನ್‌, ಮ್ಯಾಥ್ಯೂ G. & ಹೌಡ್‌, ಪೀಟರ್‌‌ (2004): ಪ್ಯಾರಲಲ್‌ ರೇಡಿಯೇಷನ್ಸ್‌ ಇನ್‌ ದಿ ಪ್ರೈಮರಿ ಕ್ಲೇಡ್ಸ್‌ ಆಫ್‌ ಬರ್ಡ್ಸ್‌. ಎವಲ್ಯೂಷನ್‌ 58(11): 2558-2573.  PDF ಸಂಪೂರ್ಣ ಪಠ್ಯ 
* ಜಾಡ್ವಿಸ್‌ಕ್ಜಾಕ್‌, ಪಯೋಟ್ರ್‌ (2006): ಈಯಸೀನ್‌ ಪೆಂಗ್ವಿನ್ಸ್‌ ಆಫ್‌ ಸೆಮೌರ್‌ ಐಲಂಡ್‌, ಅಂಟಾರ್ಟಿಕಾ: ಟ್ಯಾಕ್ಸಾನಮಿ. ‌*ಪೋಲಿಷ್‌ ಪೋಲಾರ್‌ ರಿಸರ್ಚ್*  27(1), 3–62. PDF ಸಂಪೂರ್ಣ ಪಠ್ಯ 
* ಜೌವೆಂಟಿನ್‌, P; ಔಬಿನ್‌, T. & T ಲೆಂಗಾಗ್ನೆ (1999) "ಫೈಂಡಿಂಗ್‌ ಎ ಪೇರೆಂಟ್‌ ಇನ್‌ ಎ ಕಿಂಗ್‌‌ ಪೆಂಗ್ವಿನ್‌‌‌‌ ಕಾಲನಿ: ದಿ ಅಕೌಸ್ಟಿಕ್‌ ಸಿಸ್ಟಮ್‌ ಆಫ್‌ ಇಂಡಿವಿಜುಯಲ್‌ ರೆಕಗ್ನಿಷನ್‌" *ಅನಿಮಲ್‌ ಬಿಹೇವಿಯರ್‌‌*  57: 1175–1183 [http://www.cb.u-psud.fr/animbehavkp.pdf ] 
* ಕ್ಸೆಪ್ಕಾ, ಡೇನಿಯೆಲ್‌ T., ಬೆರ್ಟೆಲ್ಲಿ, ಸಾರಾ & ಗಿಯಾನ್ನಿನಿ, ನಾರ್ಬರ್ಟೋ P. (2006): ದಿ ಫೈಲೋಜೆನಿ ಆಫ್‌ ದಿ ಲಿವಿಂಗ್‌ ಅಂಡ್‌ ಫಾಸಿಲ್‌ ಸ್ಫೆನಿಸಿಫೋರ್ಮ್ಸ್‌‌ (ಪೆಂಗ್ವಿನ್ಸ್‌). *ಕ್ಲಾಡಿಸ್ಟಿಕ್ಸ್‌*  22(5): 412–441.  (HTML ಸಂಗ್ರಹ)
* ಮಾರ್ಪಲ್ಸ್‌, B. J. (1962): ಅಬ್ಸರ್ವೇಷನ್ಸ್‌ ಆನ್‌ ದಿ ಹಿಸ್ಟರಿ ಆಫ್‌ ಪೆಂಗ್ವಿನ್ಸ್‌; ಇದನ್ನು ಲೀಪರ್‌‌, G. W. (ಸಂಪಾದಿತ), *ದಿ ಎವಲ್ಯೂಷನ್‌ ಆಫ್‌ ಲಿವಿಂಗ್‌ ಆರ್ಗ್ಯಾನಿಸಮ್ಸ್‌*  ಕೃತಿಯಲ್ಲಿ ನೋಡಿ. ಮೆಲ್ಬೋರ್ನ್‌, ಮೆಲ್ಬೋರ್ನ್‌ ಯೂನಿವರ್ಸಿಟಿ ಪ್ರೆಸ್‌: 408-416.
* ಮೇಯ್ರ್‌‌, G. (2005): ಟರ್ಷಿಯರಿ ಪ್ಲಾಟೋಪ್ಟೀರೈಡ್ಸ್‌ (ಏವ್ಸ್‌‌, ಪ್ಲಾಟೋಪ್ಟೀರೈಡೇ) ಅಂಡ್‌ ಎ ನಾವೆಲ್‌ ಹೈಪಾತಿಸಿಸ್‌ ಆನ್‌ ದಿ ಫೈಲೋಜೆನೆಟಿಕ್‌ ರಿಲೇಷನ್‌ಷಿಪ್ಸ್ ಆಫ್‌ ಪೆಂಗ್ವಿನ್ಸ್‌ (ಸ್ಫೆನಿಸಿಡೇ). *ಜರ್ನಲ್‌ ಆಫ್‌ ಜುವಾಲಾಜಿಕಲ್‌ ಸಿಸ್ಟಮ್ಯಾಟಿಕ್ಸ್‌ ಅಂಡ್‌ ಎವಲ್ಯೂಷನರಿ ರಿಸರ್ಚ್‌*  43(1): 61-71.  PDF ಸಂಪೂರ್ಣ ಪಠ್ಯ
* ಸಿವಾಕ್‌, J.; ಹೌಲ್ಯಾಂಡ್‌, H. & ಮೆಕ್‌ಗಿಲ್‌-ಹರೆಲ್‌ಸ್ಟಾಡ್‌, P. (1987) "ವಿಷನ್‌ ಆಫ್‌ ದಿ ಹಮ್‌ಬೋಲ್ಡ್ಟ್‌ ಪೆಂಗ್ವಿನ್‌‌ (ಸ್ಫೀನಿಸ್ಕಸ್‌ ಹಮ್‌ಬೋಲ್ಡ್‌ಟಿ) ಇನ್‌ ದಿ ಏರ್‌ ಅಂಡ್‌ ವಾಟರ್‌" *ಪ್ರೊಸೀಡಿಂಗ್ಸ್‌ ಆಫ್‌ ದಿ ರಾಯಲ್‌ ಸೊಸೈಟಿ ಆಫ್‌ ಲಂಡನ್‌. * ‌*ಸೀರೀಸ್ B, ಬಯಲಾಜಿಕಲ್‌ ಸೈನ್ಸಸ್‌*. 229(1257): 467-472
* ಸ್ಲಾಕ್‌, ಕೆರ್ರಿನ್‌ E.; ಜೋನ್ಸ್‌, ಕ್ರೇಗ್‌ M.; ಆಂಡೋ, ಟಟ್ಸುರೊ; ಹ್ಯಾರಿಸನ್‌ G. L. "ಅಬಿ"; ಫೋರ್ಡೈಸ್‌ R. ಎವಾನ್‌; ಆರ್ನಾಸನ್‌, ಉಲ್ಫರ್‌ & ಪೆನ್ನಿ, ಡೇವಿಡ್‌ (2006): ಅರ್ಲಿ ಪೆಂಗ್ವಿನ್‌‌ ಫಾಸಿಲ್ಸ್‌, ಪ್ಲಸ್‌ ಮೈಟೋಕಾಂಡ್ರಿಯಲ್‌ ಜೀನೋಮ್ಸ್‌, ಕ್ಯಾಲಿಬ್ರೇಟ್‌ ಏವಿಯನ್‌ ಎವಲ್ಯೂಷನ್‌. ‌*ಮಾಲ್‌ಕ್ಯುಲರ್‌ ಬಯಾಲಜಿ ಅಂಡ್‌ ಎವಲ್ಯೂಷನ್*  23(6): 1144-1155.  PDF ಸಂಪೂರ್ಣ ಪಠ್ಯ ಪೂರಕ ಸಾಮಗ್ರಿ
* ವೆವರ್‌, E.; ಹರ್ಮನ್‌, P.; ಸಿಮನ್ಸ್‌, J. & ಹರ್ಟ್‌ಜ್ಲರ್‌ D (1969) "ಹಿಯರಿಂಗ್‌ ಇನ್‌ ದಿ ಬ್ಲ್ಯಾಕ್‌ಫುಟೆಡ್‌ ಪೆಂಗ್ವಿನ್‌‌, ಸ್ಫೀನಿಸ್ಕಸ್‌ ಡೆಮೆರ್ಸಸ್‌, ಆಸ್‌ ರೆಪ್ರೆಸೆಂಟೆಡ್‌ ಬೈ ದಿ ಕಾಕ್ಲಿಯರ್‌ ಪೊಟೆನ್ಷಿಯಲ್ಸ್‌" *PNAS*  63(3): 676-680 [http://www.pnas.org/cgi/reprint/63/3/676 ] 
* ವಿಲಿಯಮ್ಸ್‌; ಟೋನಿ D. (1995). *ದಿ ಪೆಂಗ್ವಿನ್ಸ್‌ - ಸ್ಫೆನಿಸಿಡೇ*. ಆಕ್ಸ್‌ಫರ್ಡ್‌: ಆಕ್ಸ್‌ಫರ್ಡ್‌ ಯೂನಿವರ್ಸಿಟಿ ಪ್ರೆಸ್‌. ISBN 0-19-854667-X

## ಬಾಹ್ಯ ಕೊಂಡಿಗಳು 
* ಪಿಂಗುins.infoನಲ್ಲಿರುವ ಪೆಂಗ್ವಿನ್‌‌ಗಳ ಕುರಿತಾದ ಮಾಹಿತಿ
* ಇಂಟಿಗ್ರೇಟೆಡ್‌ ಟ್ಯಾಕ್ಸಾನಮಿಕ್‌ ಇನ್ಫರ್ಮೇಷನ್‌ ಸಿಸ್ಟಮ್‌ 
* 70ಸೌತ್‌ನಲ್ಲಿರುವ ಪೆಂಗ್ವಿನ್‌‌ ಮಾಹಿತಿ 
* ಜಾಲತಾಣದಲ್ಲಿರುವ ಪೆಂಗ್ವಿನ್‌‌ ಕುರಿತಾದ ಸಂಶೋಧನಾ ಯೋಜನೆಗಳು
* ಅಂತರ್ಜಾಲದ ಪಕ್ಷಿ ಸಂಗ್ರಹದಲ್ಲಿರುವ ಪೆಂಗ್ವಿನ್‌‌ ವಿಡಿಯೋಗಳು ಮತ್ತು ಛಾಯಾಚಿತ್ರಗಳು  
* ಪೆಂಗ್ವಿನ್‌‌ ಪ್ರಪಂಚ
* ನ್ಯೂಜಿಲೆಂಡ್‌‌ನ ಟೆ ಅರಾ ವಿಶ್ವಕೋಶದಲ್ಲಿರುವ ಪೆಂಗ್ವಿನ್‌‌ಗಳು 
* ಸಮುದ್ರ ಪ್ರಪಂಚದ ಪೆಂಗ್ವಿನ್‌‌ ಮಾಹಿತಿ 
* 1/15/2010ರ *ನ್ಯಾಷನಲ್‌ ವರ್ಲ್ಡ್‌ಲೈಫ್‌*  ನಿಯತಕಾಲಿಕದಲ್ಲಿರುವ, "ಲೆಸನ್ಸ್‌ ಇನ್ ಎ ಲ್ಯಾಂಡ್‌ ಆಫ್‌ ವಿಂಡ್‌ ಅಂಡ್‌ ಐಸ್‌" 

ವರ್ಗ:ಅಂಟಾರ್ಕ್ಟಿಕ್‌ ಪಕ್ಷಿಗಳು
ವರ್ಗ:ವಿಡಿಯೊ ಕಿರುಚಿತ್ರಗಳನ್ನು ಹೊಂದಿರುವ ಲೇಖನಗಳು
ವರ್ಗ:ಹಾರಲಾರದ ಪಕ್ಷಿಗಳು
ವರ್ಗ:ಪೆಂಗ್ವಿನ್‌‌ಗಳು
ವರ್ಗ:ಸಮುದ್ರಪಕ್ಷಿಗಳು
ವರ್ಗ:ಸ್ಫೆನಿಸಿಡೇ
ವರ್ಗ:ಸ್ಫೆನಿಸಿನೇ
ವರ್ಗ:ಸ್ಫೆನಿಸಿಫೋರ್ಮ್ಸ್‌‌
ವರ್ಗ:ಜೀವಶಾಸ್ತ್ರ
ವರ್ಗ:ಜಲಚರಗಳು